qundao/data-zh-poetry huggingface dataset:
苏武慢 次虞韵，写怀一十二首 其十一
作者：夏言
朝代：明
体裁：词

晚节亭中，赐闲堂上，长日从容笑语。出郭寻春，过挢送客，翠竹白沙江路。芳草长堤，绿杨古渡，隔岸几声杜宇。道相公、久已归来，喜对家山如故。忘形处、相伴渔樵，沙头同醉，村酒溪鱼旋取。宠辱无惊，是非不管，此乐也应天与。返照入林，断云堆墨，倏忽晚来风雨。望城南、灯火攒星，独棹一舟归去。
苏武慢 次虞韵，写怀一十二首 其十三
作者：夏言
朝代：明
体裁：词

万岁山高，广寒殿古，缥缈九重深处。太液波容，承光树色，便是阆风玄圃。银瓮宫醪，雕盘玉馔，味胜琼浆麟脯。半空中、羽盖云旓，恍惚昼逢王母。蒙圣恩、特赐传宣，遍教游览，宴罢归来日暮。城转西华，桥连东阁，迤逦蓬莱仙路。紫禁宸居，青山隐墅，中夜梦魂来去。睡觉来、日出东方，鸟语花香在户。
苏武慢 次虞韵，写怀一十二首 其十二
作者：夏言
朝代：明
体裁：词

青琐玉堂，黄扉南省，久荷圣皇恩惠。九庙仪章，四郊典礼，西苑肇兴蚕事。千古中兴，一人制作，不过赞襄而已。却胜于、尼父当年，空叹吾衰衰矣。中岁时、种秫南村，读书象麓，自分放情山水。感激明时，遭逢圣主，不揣草茅微细。利害甜弹，是非廷诤，每事直穷到底。幸保全、未老归来，赢得熟眠酣醉。
苏武慢 次虞韵，写怀一十二首 其四
作者：夏言
朝代：明
体裁：词

筑室灵峰，买田葛水，休笑巢鸠计拙。青琐十年，黄扉七载，辛苦此时暂歇。丹桂洲前，白鸥池上，照眼碧波澄澈。更新添、宝泽楼高，邀取大江明月。愧迂儒、经国无能，避贤宜早，敢谓退身决烈。畎亩情深，江湖忧在，瞻恋九重天阙。仁寿高玄，奉天华盖，几度梦中朝谒。长记得、西苑观灯，踏遍御街春雪。
苏武慢·其十四
作者：夏言
朝代：明
体裁：词

灵鹫山前，葛阳溪上，野老园开后乐。花木平泉，风烟绿野，不减迂翁西洛。前辈高情，浮生旧梦，回首千年如昨。叹乾坤、元气长存，吾道未应萧索。耳边闻、边境无虞，丰年多黍，扶杖岂胜雀跃。篱下鸡肥，瓮头酒熟，唤取比邻共酌。有客相过，兰舟夜泛，箫鼓笙歌间作。醉归时、斗柄横斜，月转宝楼西角。
苏武慢·次虞伯生韵，咏白鸥园
作者：夏言
朝代：明

绿树芳园，白鸥野水，一曲渔矶堪钓。取乐偷闲，傍花随柳，不是学他年少。辍却丝纶，放归田里，深荷九重优诏。喜天边、倦翼翩翩，飞向夕阳林表。自归来、新买池塘，旋裁杨柳，勾引水禽沙鸟。竹底茅斋，松间草阁，藜火夜辉林杪。拄杖闲游，支颐打坐，行住万缘都了。念道人、非佛非仙，说与傍人不晓。临水推窗，迎风倚槛，长忆玉楼琼宇。碧岭堆螺，银塘铺练，檐柳细垂金缕。坐待明蟾，修然池阁，幽意有谁共语。舞婆娑、月色满庭，顾影三人成侣。夜深时、露湿星榆，波摇海屋，如在清虚之府。冷浸瑶台，寒生贝阙，应是广寒难住。庾亮层楼，坡公短棹，几度照人今古。且徘徊、今夕清光，休管明朝风雨。龙口岩前，白芒洲畔，长忆往时游钓。一别青山，十年紫禁，蓦地位跻三少。琐闼封章，玉堂视草，金殿屡承丹诏。首鹓班、玉带朱衣，无日不瞻天表。荷君恩、报答无能，勋庸未建，敢学归云倦鸟。晏下彤闱，明登紫阁，独立太清天杪。大旱为霖，巨川作楫，整顿乾坤都了。那时节、拂袖还山，高卧海天分晓。筑室灵峰，买田葛水，休笑巢鸠计拙。青琐十年，黄扉七载，辛苦此时暂歇。丹桂洲前，白鸥池上，照眼碧波澄澈。更新添、宝泽楼高，邀取大江明月。愧迂儒、经国无能，避贤宜早，敢谓退身决烈。畎亩情深，江湖忧在，瞻恋九重天阙。仁寿高玄，奉天华盖，几度梦中朝谒。长记得、西苑观灯，踏遍御街春雪。解政归来，新营别墅，小结数椽衡宇。白昼看云，清宵对月，酌酒听歌金缕。满院花香，一庭草色，无数莺啼燕语。更有个、小小池亭，日与白鸥为侣。感皇恩、赐第城中，琼堂宝阁，何异洞天仙府。东壁图书，西苑花木，尽勾老臣居住。鱼水遭逢，云龙庆会，俯仰有何今古。但自惭、调燮无功，虚负商家霖雨。怀玉东来，冰溪西下，百里水清沙白。灵岫参天，芙蓉万朵，屏倚三台楼北。坐枕渔矶，起扶鸠杖，行处靸双凫舄。寻旧游、某水某丘，风景未殊畴昔。也休问、玉井高花，瑶池仙果，曾见几番华实。把握灵根，参通玄窍，饱咽霞浆玉液。青鸟难逢，丹砂空煮，采药竟无消息。道英雄、回首神仙，却是老夫今日。物换星移，春来秋去，荏苒光阴流转。白露丹枫，青霜落木，又是江空岁晚。静里娱情，闲中遣兴，惟有酒杯诗卷。爱吾庐、城市山林，真觉地偏心远。念区区、一介寒生，躬逢尧舜，千古升平重见。玉殿宣麻，黄扉掌制，紫塞手提龙剑。仁寿宫中，谨身殿上，圣主亲曾锡宴。到而今、追想当年，福分也应非浅。林下行吟，山中打坐，此是老翁风格。草履麻绦，布袍箬笠，不受尘埃物色。玉带金鱼，锦麟绣蟒，多少同袍贵客。到头来、回首田园，几个欲归便得。小池中、跨水虹桥，临流飞阁，相望蓬莱咫尺。雨后排青，烟中凝紫，朝暮灵峰秀特。静抚孤松，闲随野鹤，一片白云无迹。傍渔矶、斜日晚风，时共海鸥欢剧。淮口洪涛，海门巨浸，几度片帆飞过。北上太行，南游越巂，鸟道林深箐大。楚水吴山，长途倦客，愁对江枫渔火。笑平生、岐路风波，此日依然还我。觉今来、梦寐无惊，心神俱定，麋鹿任兴吾左。醉后放歌，闲中度曲，聊学吴歈楚些。却杖登山，挥毫对客，白首有谁能那。不问他、秋月春花，适意四时俱可。十载长安，半生禁闼，饱历燕山冰雪。下石危机，铄金谗口，幸保此身孤洁。天子神明，重瞳朗鉴，邪正辨如胡越。自归来、圣眷犹存，厚禄音书未绝。屈指间、两听春莺，三瞻秋兔，镜里未添白发。无虑无营，无嗔无喜，此是长生要诀。北郭池亭，东山花鸟，闲处风光自别。任逍遥、物外烟霞，不管人间岁月。晚节亭中，赐闲堂上，长日从容笑语。出郭寻春，过挢送客，翠竹白沙江路。芳草长堤，绿杨古渡，隔岸几声杜宇。道相公、久已归来，喜对家山如故。忘形处、相伴渔樵，沙头同醉，村酒溪鱼旋取。宠辱无惊，是非不管，此乐也应天与。返照入林，断云堆墨，倏忽晚来风雨。望城南、灯火攒星，独棹一舟归去。青琐玉堂，黄扉南省，久荷圣皇恩惠。九庙仪章，四郊典礼，西苑肇兴蚕事。千古中兴，一人制作，不过赞襄而已。却胜于、尼父当年，空叹吾衰衰矣。中岁时、种秫南村，读书象麓，自分放情山水。感激明时，遭逢圣主，不揣草茅微细。利害甜弹，是非廷诤，每事直穷到底。幸保全、未老归来，赢得熟眠酣醉。万岁山高，广寒殿古，缥缈九重深处。太液波容，承光树色，便是阆风玄圃。银瓮宫醪，雕盘玉馔，味胜琼浆麟脯。半空中、羽盖云旓，恍惚昼逢王母。蒙圣恩、特赐传宣，遍教游览，宴罢归来日暮。城转西华，桥连东阁，迤逦蓬莱仙路。紫禁宸居，青山隐墅，中夜梦魂来去。睡觉来、日出东方，鸟语花香在户。灵鹫山前，葛阳溪上，野老园开后乐。花木平泉，风烟绿野，不减迂翁西洛。前辈高情，浮生旧梦，回首千年如昨。叹乾坤、元气长存，吾道未应萧索。耳边闻、边境无虞，丰年多黍，扶杖岂胜雀跃。篱下鸡肥，瓮头酒熟，唤取比邻共酌。有客相过，兰舟夜泛，箫鼓笙歌间作。醉归时、斗柄横斜，月转宝楼西角。
苑中寓直记事四首
作者：夏言
朝代：明

水风清透芰荷香，会景庭中捧御床。朱箔黄帘垂四面，银灯宝炬列千行。涌玉亭前夜放舟，碧荷香静雨初收。遥看北岸红烟里，水殿珠帘尽上钩。黄金盘子爇龙涎，波面风来香满船。银烛光摇帘影细，水晶宫里夜朝天。新赐文舟泛碧澜，扣舷容与得奇观。菱炜簇簇团花锦，荷盖亭亭翠玉盘。
苑中寓直记事四首·其一
作者：夏言
朝代：明

水风清透芰荷香，会景庭中捧御床。朱箔黄帘垂四面，银灯宝炬列千行。
苑中寓直记事四首·其三
作者：夏言
朝代：明

黄金盘子爇龙涎，波面风来香满船。银烛光摇帘影细，水晶宫里夜朝天。
苑中寓直记事四首·其三
作者：夏言
朝代：明
体裁：七言绝句

黄金盘子艺龙涎，波面风来香满船。银烛光摇帘影细，水晶宫里夜朝天。
苑中寓直记事四首·其二
作者：夏言
朝代：明

涌玉亭前夜放舟，碧荷香静雨初收。遥看北岸红烟里，水殿珠帘尽上钩。
苑中寓直记事四首·其二
作者：夏言
朝代：明
体裁：七言绝句

涌玉亭前放夜舟，碧荷香静雨初收。遥看北岸红烟里，水殿珠帘尽上钩。
苑中寓直记事四首·其四
作者：夏言
朝代：明
体裁：七言绝句

新赐文舟汎碧澜，扣舷容与得奇观。菱䈑簇簇团花锦，荷盖亭亭翠玉盘。
苑中寓直记事四首·其四
作者：夏言
朝代：明

新赐文舟泛碧澜，扣舷容与得奇观。菱炜簇簇团花锦，荷盖亭亭翠玉盘。
菩萨蛮 其一 赠赵二守
作者：夏言
朝代：明

宝剑藏铨真国器。三晋当年曾揽辔。骢马避行行。中朝闻直声。谪官头未白。好作江南客。且莫叹穷途。功名属丈夫。
菩萨蛮 其四 送闻人副使铨之湘南
作者：夏言
朝代：明

昨夜都门新过雨。秋水秋风生潞渚。有客正南行。图书画舫轻。文昌运执法。芒采光如月。路已近衡阳。思君湘水长。
菩萨蛮 回文 其一 秋夜
作者：夏言
朝代：明

碧空秋浸凉云夕。夕云凉浸管空碧。微月澹辉辉。辉辉澹月微。露含花湿雾。雾湿花含露。幽阁傍萤流。流萤傍阁幽。
菩萨蛮 回文 秋夜
作者：夏言
朝代：明

碧空秋浸凉云夕。夕云凉浸管空碧。微月澹辉辉。辉辉澹月微。露含花湿雾。雾湿花含露。幽阁傍萤流。流萤傍阁幽。落膘寒汀烟漠漠。漠漠烟汀寒膘落。流水野塘秋。秋塘野水流。露幽藏古树。树古藏幽露。明月伴人行。行人伴月明。
菩萨蛮 弋阳道中 其二 十九岁作
作者：夏言
朝代：明

落膘寒汀烟漠漠。漠漠烟汀寒膘落。流水野塘秋。秋塘野水流。露幽藏古树。树古藏幽露。明月伴人行。行人伴月明。
菩萨蛮 送吕泾野之南都二阕 其二
作者：夏言
朝代：明
体裁：词

借问谁为有道者。我识关中吕泾野。何必羡魁伦。当知第一人。文章繇道义。谈笑含经济。且醉石头城。大江门外横。
菩萨蛮·其三
作者：夏言
朝代：明
体裁：词

从前岁月如流水。一生紫闼彤闱里。暮暮复朝朝。玉阶金水桥。青天眉月偃。左掖归来晚。夜夜故园情。梦回闻漏声。
菩萨蛮·赠赵二守
作者：夏言
朝代：明

宝剑藏铨真国器。三晋当年曾揽辔。骢马避行行。中朝闻直声。谪官头未白。好作江南客。且莫叹穷途。功名属丈夫。借问谁为有道者。我识关中吕泾野。何必羡魁伦。当知第一人。文章繇道义。谈笑含经济。且醉石头城。大江门外横。从前岁月如流水。一生紫闼彤闱里。暮暮复朝朝。玉阶金水桥。青天眉月偃。左掖归来晚。夜夜故园情。梦回闻漏声。昨夜都门新过雨。秋水秋风生潞渚。有客正南行。图书画舫轻。文昌运执法。芒采光如月。路已近衡阳。思君湘水长。
蝶恋花·次李蒲汀秋日之作
作者：夏言
朝代：明

高楼半饷看云睡。枕簟凉生，不觉西风至。屈指明年六十二。巾中白发先秋坠。造物小儿真剧戏。反复无端，堪笑人间事。履险从来吾有备。安身只是心无累。
行香子·答杨正郎仪惠古今词抄
作者：夏言
朝代：明

独坐灯前。清兴修然。览新词、尽是遗编。风流谷老，豪宕坡仙。最爱它、气格高，辞锋健，意机圆。太白临川。一代称贤。欧阳子、千古争妍。词场三味，妙理难传。真个是、下诗坛，入画品，出文筌。
西江月 其五 寄醒斋
作者：夏言
朝代：明

举世昏昏醉梦，几人心眼惺惺。山窗春睡正冥冥。想见高斋唤醒。江上云雨滕阁，湖边烟水徐亭。莫将喧寂挠虚灵。便是黄庭内景。
西江月 其六 夫人中秋祭月
作者：夏言
朝代：明

宝泽楼前明烛，琼恩堂后焚香。金盘瓜果侑瑶觞。等待团圆月上。端拜广寒仙姊，遥瞻北斗星皇。朱颜不改寿年长。更愿麒麟早降。
西江月 其四 癸卯元夕
作者：夏言
朝代：明

宝泽楼前月满，琼恩堂后花明。耳边箫鼓动江城。元夕故园风景。去岁今宵内苑，承恩赐宴观灯。人间天上最关情。却笑萍踪无定。
西江月 次朱希真三阕 其一
作者：夏言
朝代：明
体裁：词

岁月急如流水，功名虚似浮云。何须劳苦百年心。行止繇来是命。岂得人情胜旧，从教世事更新。笑谈且与俗相亲。好恶胸中自定。
西江月 次朱希真三阕 其三
作者：夏言
朝代：明
体裁：词

白日如如兀坐，中宵栩栩酣眠。兴来临水更看山。怀抱了无萦绊。不要许多荣利，只图些子清闲。麻绦草履布衣衫。学个道人打扮。
西江月 次朱希真三阕 其二
作者：夏言
朝代：明
体裁：词

对景不妨头白，逢春且放眉开。莫教闲事恼心怀。容忍些儿何碍。尘土难寻道侣，山林应属奇才。朱衣翠袖两边排。不似柴门自在。
西江月·次朱希真三阕
作者：夏言
朝代：明

岁月急如流水，功名虚似浮云。何须劳苦百年心。行止繇来是命。岂得人情胜旧，从教世事更新。笑谈且与俗相亲。好恶胸中自定。对景不妨头白，逢春且放眉开。莫教闲事恼心怀。容忍些儿何碍。尘土难寻道侣，山林应属奇才。朱衣翠袖两边排。不似柴门自在。白日如如兀坐，中宵栩栩酣眠。兴来临水更看山。怀抱了无萦绊。不要许多荣利，只图些子清闲。麻绦草履布衣衫。学个道人打扮。宝泽楼前月满，琼恩堂后花明。耳边箫鼓动江城。元夕故园风景。去岁今宵内苑，承恩赐宴观灯。人间天上最关情。却笑萍踪无定。举世昏昏醉梦，几人心眼惺惺。山窗春睡正冥冥。想见高斋唤醒。江上云雨滕阁，湖边烟水徐亭。莫将喧寂挠虚灵。便是黄庭内景。宝泽楼前明烛，琼恩堂后焚香。金盘瓜果侑瑶觞。等待团圆月上。端拜广寒仙姊，遥瞻北斗星皇。朱颜不改寿年长。更愿麒麟早降。
西苑·其一
作者：夏言
朝代：明
体裁：七言绝句

龙池西畔苑墙横，碧树朱亭晓望明。岁岁君王深驻辇，百花香里看春耕。
西苑·其三
作者：夏言
朝代：明
体裁：七言绝句

昭和殿枕兔儿山，春日曾留圣主欢。翠盖龙驹出西苑，霜毫玉管赋祇坛。
西苑·其二
作者：夏言
朝代：明
体裁：七言绝句

北郊已复亲蚕礼，内苑仍开献茧宫。缫出素丝方玉雪，织成元衮炫山龙。
西苑·其四
作者：夏言
朝代：明
体裁：七言绝句

西苑门前渡彩舲，龙池烟水涨冥冥。碧山故绕承光殿，绿树新藏宝月亭。
诉衷情·次荆公
作者：夏言
朝代：明

龙楼凤阁五云间。每日一登攀。自念平生遭际，敢忘却、寸心丹。年渐老，性贪闲。鸟知还。琵琶千仞，灵峰万叠，梦在家山。
象麓草堂初成
作者：夏言
朝代：明
体裁：七言律诗

水碧沙明洲渚回，篱深竹静草堂开。风吹山木萧萧下，日落江帆片片来。有客相过时载酒，主人无事日登台。愁看北极关山迥，白草黄云秋正哀。
贺圣朝影·柬李蒲汀约饮碧山楼
作者：夏言
朝代：明
体裁：词

东邻学士正青春。脱风尘。碧山终日坐朝昏。足闲身。秋风吹散西山雨，月华新。葡萄架底醉醺醺。共何人。
越溪春 其一 送吴少参希盂乃尊院使公还毗陵
作者：夏言
朝代：明

阳谷仙翁沧海客，踪迹满天涯。御榻当年曾入梦，赐袍带、名动京华。白首辞官，青云有子，拂袖还家。天风吹上星槎。春日别烟霞。金尊银烛长安夕，玉堂里、坐对檐花。我欲买田阳羡，与翁同炼丹砂。
越溪春 其二 送杨宪副景周南还
作者：夏言
朝代：明

紫袍金带归来早，高卧旧江乡。羡汝东溪溪水上，风烟好、乔木苍苍。隔断红尘，坐移白日，一曲沧浪。长安数载相望。秋日送归航。我欲留君君不住，故园远、乡话偏长。无限青山怀抱，空惭白首岩廊。
越溪春·送吴少参希盂乃尊院使公还毗陵
作者：夏言
朝代：明

阳谷仙翁沧海客，踪迹满天涯。御榻当年曾入梦，赐袍带、名动京华。白首辞官，青云有子，拂袖还家。天风吹上星槎。春日别烟霞。金尊银烛长安夕，玉堂里、坐对檐花。我欲买田阳羡，与翁同炼丹砂。紫袍金带归来早，高卧旧江乡。羡汝东溪溪水上，风烟好、乔木苍苍。隔断红尘，坐移白日，一曲沧浪。长安数载相望。秋日送归航。我欲留君君不住，故园远、乡话偏长。无限青山怀抱，空惭白首岩廊。
踏莎行 其一 七夕
作者：夏言
朝代：明

隔岁佳期，相逢今夕。银河暗渡流云湿。底须乌鹊为填挢，天孙自有支机石。乞巧楼高，长生殿寂。人间私语天应识。等是区区儿女情，古今毕竟难明白。
踏莎行 其二 答李蒲汀用韵
作者：夏言
朝代：明

太素原头，广寒山后。平沙堤畔雕鞍骤。宫监传宣下御墀，奚桥控引来天厩。玉带螭盘，绯袍蟒绣。封章日对天颜奏。君臣相遇古来难，唐虞千载今方又。
踏莎行·七夕
作者：夏言
朝代：明

隔岁佳期，相逢今夕。银河暗渡流云湿。底须乌鹊为填挢，天孙自有支机石。乞巧楼高，长生殿寂。人间私语天应识。等是区区儿女情，古今毕竟难明白。太素原头，广寒山后。平沙堤畔雕鞍骤。宫监传宣下御墀，奚桥控引来天厩。玉带螭盘，绯袍蟒绣。封章日对天颜奏。君臣相遇古来难，唐虞千载今方又。
过秦楼·寄秦都御史屿湖
作者：夏言
朝代：明

徐孺亭边，滕王阁畔，旧识中丞开府。燕雀春闲，鱼龙夜静，白昼满城箫鼓。时看节钺临戎，宫墙较士，笑谈樽俎。有邦人报道，十郡兵销，九江度虎。望故园、宝泽楼成，琼恩堂启，轮奂翚飞百堵。仰荷皇恩，钦承帝敕，经画有烦地主。庐阜风烟，灵峰云气，壮观大江今古。今非才遭际，合家岂堪霖雨。
迎春乐 其一 人日阁中对序翁小酌
作者：夏言
朝代：明

人日今年风日好。彤云覆、龙楼晓。望春旗、影逐东风袅。鸣玉佩、瞻天表。黄扉紫阁层城绕。拥宫袍、玉尊倾倒。此地是神仙，更何处、寻蓬岛。
迎春乐 其二 春日阁中闲述
作者：夏言
朝代：明

五云深护黄金阁。玉漏尽、开鱼錀。傍龙墀、时听钧天乐。春日暖、看红药。才疏自愧参帷幄。经几度、词头封驳。却喜太平年，门馆静、闲铃索。
迎春乐·人日阁中对序翁小酌
作者：夏言
朝代：明

人日今年风日好。彤云覆、龙楼晓。望春旗、影逐东风袅。鸣玉佩、瞻天表。黄扉紫阁层城绕。拥宫袍、玉尊倾倒。此地是神仙，更何处、寻蓬岛。五云深护黄金阁。玉漏尽、开鱼錀。傍龙墀、时听钧天乐。春日暖、看红药。才疏自愧参帷幄。经几度、词头封驳。却喜太平年，门馆静、闲铃索。
酹江月 次韵答顾东桥翁见四阕 其一
作者：夏言
朝代：明
体裁：词

黄扉十载，掌丝纶、补衮调羹非手。自愧才疏如袜线，小器岂堪大受。一代赓歌，百年礼乐，赖明明元首。格天帝业，毫发赞襄何有。独惭凤阁鸾台，挥毫载笔，忝窃夔龙后。平地风云遭圣主，未羡磻溪钓叟。犬马衰龄，山林倦翼，莫报君恩厚。稽首焚香，中夜遥瞻北斗。
酹江月 次韵答顾东桥翁见四阕 其三
作者：夏言
朝代：明
体裁：词

灵山山下，葛溪滨、风景不殊畴昔。乍睹城西新赐第，突兀琼恩宝泽。玉带雕麟，绯袍绣蟒，不类山林迹。花开客到，休笑平章旧宅。自怜多病微躯，放归田里，独奉君王敕。共道熊罴当入梦，莞簟已安家室。多谢桥翁，瑶篇远寄，丽藻真词伯。筵开汤饼，传邀江左仙客。
酹江月 次韵答顾东桥翁见四阕 其二
作者：夏言
朝代：明
体裁：词

谁将秀句，谱新词、堪羡桥翁妙手。多谢高情传密意，一笑开怀领受。岁月频经，风波尽历，此日方回首。功名勘破，毕竟于吾何有。自怜少日风流，登临赋咏，肯落他人后。碌碌红尘三十载，不觉渐成老叟。南谷松篁，北山猿鹤，相见颜殊厚。从今稳卧，一室修然如斗。
酹江月 次韵答顾东桥翁见四阕 其四
作者：夏言
朝代：明
体裁：词

清词曾寄，楚江头、俯仰又成今昔。想见当年挥彩笔，摇动三江七泽。凡桂洲前，青云楼下，剩有烟霞迹。灵岩玉洞，真是神仙窟宅。何时双舄飞来，一筇相伴，共领看山敕。却把平生诸翰墨，留记名山石室。我爱桥翁，江南才子，一代文章伯。山中无事，芳尊但少佳客。
酹江月·次韵答顾东桥翁见四阕
作者：夏言
朝代：明

黄扉十载，掌丝纶、补衮调羹非手。自愧才疏如袜线，小器岂堪大受。一代赓歌，百年礼乐，赖明明元首。格天帝业，毫发赞襄何有。独惭凤阁鸾台，挥毫载笔，忝窃夔龙后。平地风云遭圣主，未羡磻溪钓叟。犬马衰龄，山林倦翼，莫报君恩厚。稽首焚香，中夜遥瞻北斗。谁将秀句，谱新词、堪羡桥翁妙手。多谢高情传密意，一笑开怀领受。岁月频经，风波尽历，此日方回首。功名勘破，毕竟于吾何有。自怜少日风流，登临赋咏，肯落他人后。碌碌红尘三十载，不觉渐成老叟。南谷松篁，北山猿鹤，相见颜殊厚。从今稳卧，一室修然如斗。灵山山下，葛溪滨、风景不殊畴昔。乍睹城西新赐第，突兀琼恩宝泽。玉带雕麟，绯袍绣蟒，不类山林迹。花开客到，休笑平章旧宅。自怜多病微躯，放归田里，独奉君王敕。共道熊罴当入梦，莞簟已安家室。多谢桥翁，瑶篇远寄，丽藻真词伯。筵开汤饼，传邀江左仙客。清词曾寄，楚江头、俯仰又成今昔。想见当年挥彩笔，摇动三江七泽。凡桂洲前，青云楼下，剩有烟霞迹。灵岩玉洞，真是神仙窟宅。何时双舄飞来，一筇相伴，共领看山敕。却把平生诸翰墨，留记名山石室。我爱桥翁，江南才子，一代文章伯。山中无事，芳尊但少佳客。
醉桃源·送黄四府之黄州
作者：夏言
朝代：明

黄州西望楚山青。楼头秋月明。冰溪十里送君行。遥通湘水清。新雁过，晚蝉鸣。撩人离思生。春风谷口听迁莺。重来慰我情。
重安江晚渡
作者：夏言
朝代：明
体裁：七言律诗

重安江色清可怜，江头下马渡江船。黄茅野屋淡秋日，粉堞山城愁暮烟。朱旗邮兵走相报，绣衣使者来行边。故人经年不见面，何得万里同尊前。
锦堂春 其一 次未斋韵，送陆侍御瑚便道寿母
作者：夏言
朝代：明

腊日慈颜初度，绣衣北阙驰情。凤凰台下烟花簇，计是过家程。鹤发鸾章日映，锦堂绿酒春生。雪毫写罢江南曲，紫阁正平明。
锦堂春 其二 春日禁中
作者：夏言
朝代：明

太液池冰欲泮，迎和门柳初柔。内家园苑春光早，花满凤凰楼。风暧金鳌桥畔，日高万岁山头。五云深锁红尘隔，随处是瀛洲。
锦堂春·次未斋韵，送陆侍御瑚便道寿母
作者：夏言
朝代：明

腊日慈颜初度，绣衣北阙驰情。凤凰台下烟花簇，计是过家程。鹤发鸾章日映，锦堂绿酒春生。雪毫写罢江南曲，紫阁正平明。太液池冰欲泮，迎和门柳初柔。内家园苑春光早，花满凤凰楼。风暧金鳌桥畔，日高万岁山头。五云深锁红尘隔，随处是瀛洲。
长相思 叠旧韵，寄答顾东桥五阕 其七
作者：夏言
朝代：明
体裁：词

天悠悠。水悠悠。天水相连万里秋。佳人楚水头。忆沧洲。隔沧洲。渺渺烟波生暮愁。那堪独倚楼。
长相思 和浚川韵六阕 其一
作者：夏言
朝代：明
体裁：词

思悠悠。梦悠悠。多梦多思并入秋。相看人白头。蘋花洲。蓼花洲。红蓼白蘋生远愁。凭高独上楼。
长相思·其三
作者：夏言
朝代：明
体裁：词

黄鹂啼。晓梦疑。迢递江南人未归。春愁双鬓知。雁南飞。乡思迟。长忆江村细雨时。闲看鸥鹭矶。
长相思·其九
作者：夏言
朝代：明
体裁：词

杜鹃啼。君莫疑。日日思归未得归。乡心有梦知。鸿雁飞。音信迟。又是黄花白露时。西风吹钓矶。
长相思·其二
作者：夏言
朝代：明
体裁：词

岸悠悠。水悠悠。枫叶芦花瑟瑟秋。孤帆天际头。白鹭洲。鹦鹉洲。一带澄江销客愁。醉登黄鹤楼。
长相思·其五
作者：夏言
朝代：明
体裁：词

晓盈盈。玉池萍。老鹤松梢惊露鸣。石坛花气清。泉泠泠。绕涧声。山鸟相呼如引朋。道人幽兴生。
长相思·其八
作者：夏言
朝代：明
体裁：词

山悠悠。水悠悠。水远山长湘渚秋。衡阳天尽头。风满洲。雨满洲。细雨斜风生野愁。休登江上楼。
长相思·其六
作者：夏言
朝代：明
体裁：词

风萧萧。雨萧萧。独坐虚堂夜寂寥。诗成蜂蜡销。山迢迢。水迢迢。回首江南归梦遥。频将短鬓搔。
长相思·其十
作者：夏言
朝代：明
体裁：词

水盈盈。一池萍。晓雨初收林鸟鸣。园亭秋意清。风泠泠。戛竹声。独鹤孤云为友朋。道心随处生。
长相思·其十一
作者：夏言
朝代：明
体裁：词

情悠悠。事悠悠。往事多情不耐秋。无端白了头。花满洲。草满洲。草暗花明总是愁。衔杯懒下楼。
长相思·其四
作者：夏言
朝代：明
体裁：词

荼蘼香。蔷薇香。庭院轻风白昼长。人闲春草芳。望潇湘。隔潇湘。天远楼台人一方。相思萦寸肠。
长相思·和浚川韵六阕
作者：夏言
朝代：明

思悠悠。梦悠悠。多梦多思并入秋。相看人白头。蘋花洲。蓼花洲。红蓼白蘋生远愁。凭高独上楼。岸悠悠。水悠悠。枫叶芦花瑟瑟秋。孤帆天际头。白鹭洲。鹦鹉洲。一带澄江销客愁。醉登黄鹤楼。黄鹂啼。晓梦疑。迢递江南人未归。春愁双鬓知。雁南飞。乡思迟。长忆江村细雨时。闲看鸥鹭矶。荼蘼香。蔷薇香。庭院轻风白昼长。人闲春草芳。望潇湘。隔潇湘。天远楼台人一方。相思萦寸肠。晓盈盈。玉池萍。老鹤松梢惊露鸣。石坛花气清。泉泠泠。绕涧声。山鸟相呼如引朋。道人幽兴生。风萧萧。雨萧萧。独坐虚堂夜寂寥。诗成蜂蜡销。山迢迢。水迢迢。回首江南归梦遥。频将短鬓搔。天悠悠。水悠悠。天水相连万里秋。佳人楚水头。忆沧洲。隔沧洲。渺渺烟波生暮愁。那堪独倚楼。山悠悠。水悠悠。水远山长湘渚秋。衡阳天尽头。风满洲。雨满洲。细雨斜风生野愁。休登江上楼。杜鹃啼。君莫疑。日日思归未得归。乡心有梦知。鸿雁飞。音信迟。又是黄花白露时。西风吹钓矶。水盈盈。一池萍。晓雨初收林鸟鸣。园亭秋意清。风泠泠。戛竹声。独鹤孤云为友朋。道心随处生。情悠悠。事悠悠。往事多情不耐秋。无端白了头。花满洲。草满洲。草暗花明总是愁。衔杯懒下楼。
阮郎归 其一 次韵欧阳公
作者：夏言
朝代：明

小楼临苑对青山。朱门草色闲。隔花时有佩珊珊。秋千杨柳间。新绿暗，乱红残。慵妆低翠鬟。日长春困减芳颜。无人独倚栏。
阮郎归 其一 送族弟臣赴广德守
作者：夏言
朝代：明

楼前杨柳雨初晴。长河新水平。南风五月彩舟轻。天涯送尔行。杨子渡，石头城。大江天际横。萋萋芳草不胜情。遥天一雁明。
阮郎归 其二 北河舟中
作者：夏言
朝代：明

夹堤杨柳碧参天。官河直似弦。绿波渺渺泛楼船。西风夕照前。青渚暗，白沙圆。闲惊鸥鹭眠。芙蓉秋水映娟娟。归心鸿雁边。
阮郎归 其二 夏日阁中
作者：夏言
朝代：明

雨过红云覆苑墙。龙池草色芳。隔花宫漏午偏长。人闲白玉堂。绿树静，碧荷香。葵心赤向阳。五弦天上舜琴张。南薰殿阁凉。
阮郎归 其二 奉贺序翁诞辰二阕
作者：夏言
朝代：明
体裁：词

今朝春酒。为公祝寿。犹道是、相逢淮右。紫阁黄扉，忝窃夔龙后。青鬓而今难又。屈指乾坤，几个太平耆旧。且一任、丹心白首。愿把忠贞，报答明明后。千载一时那有。
阮郎归·次韵欧阳公
作者：夏言
朝代：明

小楼临苑对青山。朱门草色闲。隔花时有佩珊珊。秋千杨柳间。新绿暗，乱红残。慵妆低翠鬟。日长春困减芳颜。无人独倚栏。夹堤杨柳碧参天。官河直似弦。绿波渺渺泛楼船。西风夕照前。青渚暗，白沙圆。闲惊鸥鹭眠。芙蓉秋水映娟娟。归心鸿雁边。
阮郎归·送族弟臣赴广德守
作者：夏言
朝代：明

楼前杨柳雨初晴。长河新水平。南风五月彩舟轻。天涯送尔行。杨子渡，石头城。大江天际横。萋萋芳草不胜情。遥天一雁明。雨过红云覆苑墙。龙池草色芳。隔花宫漏午偏长。人闲白玉堂。绿树静，碧荷香。葵心赤向阳。五弦天上舜琴张。南薰殿阁凉。
雪夜召诣高玄殿
作者：夏言
朝代：明

迎和门外据雕鞍，玉蝀桥头度石栏。琪树琼林春色静，瑶台银阙夜光寒。炉香缥缈高玄殿，宫烛荧煌太乙坛。白首岂期天上景，朱衣仍得雪中看。
青县公馆
作者：夏言
朝代：明

驻节濒江馆，微茫海国连。案前飞水鸟，墙角度风帆。打鼓闻何郡，挑灯忆往年。梦逢明月夕，独坐未须眠。
风入松 其一 次虞文靖公韵，赏阁前芍药
作者：夏言
朝代：明

玉阶红药弄晴酣。高阁对华簪。朝回便是看花处，雕阑畔、不著游骖。应诏频挥彩笔，承恩叠赐罗衫。凤池新雨水如蓝。梁燕昼喃喃。唤醒一枕还乡梦，情脉脉、千里空缄。何日乞身归去，看云水北山南。
风入松 其二 答陆俨翁
作者：夏言
朝代：明

绿窗午枕睡初酣。梦喜脱朝簪。觉来犹是长安客，垂杨里、空系归骖。恋主身依晓阙，思亲泪洒春衫。玉河流水碧于蓝。花外燕呢喃。新词一曲凭谁和，泥封罢、亲手题缄。试待天边鸿雁，秋风寄与江南。
风入松·次虞文靖公韵，赏阁前芍药
作者：夏言
朝代：明

玉阶红药弄晴酣。高阁对华簪。朝回便是看花处，雕阑畔、不著游骖。应诏频挥彩笔，承恩叠赐罗衫。凤池新雨水如蓝。梁燕昼喃喃。唤醒一枕还乡梦，情脉脉、千里空缄。何日乞身归去，看云水北山南。绿窗午枕睡初酣。梦喜脱朝簪。觉来犹是长安客，垂杨里、空系归骖。恋主身依晓阙，思亲泪洒春衫。玉河流水碧于蓝。花外燕呢喃。新词一曲凭谁和，泥封罢、亲手题缄。试待天边鸿雁，秋风寄与江南。
风流子·用顾东桥韵，寄史恭甫
作者：夏言
朝代：明

阳羡溪山好，吾将老、曾见昔贤心。念此语空留，买田未遂，桃源一别，旧路难寻。叹人生，几回王子棹，徒付伯牙琴。争似山人，烟霞占断，洞天深隐，高卧长吟。向仙台佛窟，看紫烟敛散，白日升沉。时听端流激玉，岩溜淙金。更健步堪游，底须策杖，直钩可钓，不用敲针。何日扁舟滆水，独访云林。
鹊桥仙 其一 中秋白鸥园赏月，次陈大尹三首
作者：夏言
朝代：明
体裁：词

宝鉴初呈，冰轮乍辗，迤逦光生池面。记得西岩欲堕时，喜今夕、来年重见。一曲霓裳，千年玉斧，谁向广寒游遍。十二琼楼皓魄圆，应独照、丹心一片。
鹊桥仙 其二 中秋白鸥园赏月，次陈大尹三首
作者：夏言
朝代：明
体裁：词

横翠亭前，望宸楼下，秋水澄清彻底。此夜蟾光分外明，照大地、平铺如纸。彩笔题诗，清尊对客，画妨笙歌盈耳。却忆长安几度看，那得似、青山故里。
鹊桥仙 又叠前韵，柬林正郎陈大尹三首 其四
作者：夏言
朝代：明
体裁：词

杨柳烟疏，芙蓉露冷，丹桂香风扑面。池上芳尊向夕开，喜千里、故人相见。金缕高歌，霓裳慢舞，宛转六么初遍。何处清砧响更哀，都并作、秋声一片。
鹊桥仙·中秋白鸥园赏月，次陈大尹三首
作者：夏言
朝代：明

宝鉴初呈，冰轮乍辗，迤逦光生池面。记得西岩欲堕时，喜今夕、来年重见。一曲霓裳，千年玉斧，谁向广寒游遍。十二琼楼皓魄圆，应独照、丹心一片。横翠亭前，望宸楼下，秋水澄清彻底。此夜蟾光分外明，照大地、平铺如纸。彩笔题诗，清尊对客，画妨笙歌盈耳。却忆长安几度看，那得似、青山故里。丹桂婆娑，银蟾晃漾，蓦地渐升沧海。看到中天万国明，谁道是、素娥风采。玉宇琼楼，龙池凤阁，相伴清光廿载。今夕山中月更圆，似相识、当年元宰。杨柳烟疏，芙蓉露冷，丹桂香风扑面。池上芳尊向夕开，喜千里、故人相见。金缕高歌，霓裳慢舞，宛转六么初遍。何处清砧响更哀，都并作、秋声一片。草阁观书，兰舟载酒，尽日竹间花底。二客新从海上来，忽投赠、云烟满纸。山谷新词，杜陵好句，瑶瑟清音振耳。可惜中秋节后逢，不共对、月明千里。白首辞天，锦袍入里，离却茫茫宦海。碧岭堪樵，沧波宜钓，更篱下、黄花可采。麋鹿为群，鹭鸥作伴，林卧忽惊三载。赢得身闲百不忧，万事有、天公主宰。
鹊桥仙·其三
作者：夏言
朝代：明
体裁：词

丹桂婆娑，银蟾晃漾，蓦地渐升沧海。看到中天万国明，谁道是、素娥风采。玉宇琼楼，龙池凤阁，相伴清光廿载。今夕山中月更圆，似相识、当年元宰。
鹊桥仙·其五
作者：夏言
朝代：明
体裁：词

草阁观书，兰舟载酒，尽日竹间花底。二客新从海上来，忽投赠、云烟满纸。山谷新词，杜陵好句，瑶瑟清音振耳。可惜中秋节后逢，不共对、月明千里。
鹊桥仙·其六
作者：夏言
朝代：明
体裁：词

白首辞天，锦袍入里，离却茫茫宦海。碧岭堪樵，沧波宜钓，更篱下、黄花可采。麋鹿为群，鹭鸥作伴，林卧忽惊三载。赢得身闲百不忧，万事有、天公主宰。
鹤冲天·初夏二阕
作者：夏言
朝代：明
体裁：词

临水阁，倚风轩。细雨熟梅天。一池新水碧荷圆。榴花红欲燃。薄罗裳，轻纨扇。睡起绿阴满院。曲阑斜转正闲凭。何处玉箫声。
鹤冲天·初夏二阕
作者：夏言
朝代：明
体裁：词

黄梅雨，绿杨风。徙倚画楼东。疏疏槐影映帘笼。蔷薇满架红。小池台，深庭院。正是日长人倦。碧纱厨里睡忺时。流莺枝上啼。
鹤冲天·初夏二阕
作者：夏言
朝代：明

黄梅雨，绿杨风。徙倚画楼东。疏疏槐影映帘笼。蔷薇满架红。小池台，深庭院。正是日长人倦。碧纱厨里睡忺时。流莺枝上啼。临水阁，倚风轩。细雨熟梅天。一池新水碧荷圆。榴花红欲燃。薄罗裳，轻纨扇。睡起绿阴满院。曲阑斜转正闲凭。何处玉箫声。
鹧鸪天·天西山灵岩寺，和元耶律丞相韵，劖洞中石壁
作者：夏言
朝代：明

人世沧桑几变迁。灵岩玉洞自岿然。朝衣几共游山日，佛界犹存刻石年。嗟岁月，惜风烟。等闲花发又啼鹃。只将彩笔题僧壁，玉带留来朝日边。
齐天乐·夏日阁中
作者：夏言
朝代：明

层城尽日宫云覆，高阁靓深无暑。埤竹阴清，垣梧影静，昨夜凤池新雨。香凝燕寝，喜愠解朱弦，凉生白苎。时拂锦笺，彩毫随意赋诗句。自念寒生一介，平步陟丹霄，遭逢英主。渭水纶竿，萃郊耒耜，何必当年伊吕。有怀自许。但勋业无成，光阴易去。揽镜婆娑，听梁间燕语。
丛祠梅
作者：夏鍭
朝代：明

乱石托孤根，群槎避清芬。空山人不到，花照玉晨君。
东关归路
作者：夏鍭
朝代：明

七舍东关路，还家即胜游。水清如拥镜，山好只移舟。江唱曹娥晚，岭谣天姥秋。途穷乡语入，台越此分多。
久别离
作者：夏鍭
朝代：明

美人别来良悠悠，缄书不寄留床头。桃花几回酿红泥，紫燕双衔入翠楼。倾情写意心相结，绿酒金樽对芳节。对芳节，恐迟暮，凉风生，鸣雁度。别乡千万里，离心竟前路。
九日陪张南川饮芹斋所用小杜登齐山韵
作者：夏鍭
朝代：明

盆菊移来自竹扉，满堂凉露晚香微。疏枝九日开将遍，短发西风咏不归。浊酒只输陶靖节，清诗还忆谢玄晖。品题此夕风花手，谁与南州问绿衣。
前川
作者：夏鍭
朝代：明

风轻日白午天幽，郭外溪边即胜游。花萼乍明来小院，柳条初散近高楼。老翁稚子逢春语，冶客羁人到晚留。共说年年行乐地，朝廷有道自消忧。
前有樽酒行
作者：夏鍭
朝代：明

玉壶乳酒一色同，素手提来笑春风。笑春风，听我歌，流光火急将奈何。默坐青轩散桃李，不如抱盏发阳阿。乘健出游遨，开怀恣欢谑。前有一樽酒，何用银球系床脚。
和同寅鸡鸣寺韵
作者：夏鍭
朝代：明

二里城西路，双林拥贝宫。鸟啼禅榻静，花散佛衣红。山堕明湖里，人游碧落中。五云飞北极，江尽望无穷。
和郑方伯岩山天台道中
作者：夏鍭
朝代：明

仄路危桥草树昏，山纡水缓乍清魂。行边风土记岩邑，停处茶瓜来近村。谢屐几曾遗胜局，骞槎兼得问灵源。龙文岳节分明在，病骨无缘一扣门。
和顾东桥要游戏龙院暮归韵
作者：夏鍭
朝代：明

江风吹节及新凉，朱草青林引路长。今日府君情散朗，旧时山客鬓浪苍。淹留罗户频香篆，欬唾霞门几绣裳。灯火相将归事晚，睡凫惊起绕鱼梁。
嘉兴
作者：夏鍭
朝代：明
体裁：七言绝句

强吞弱委此封疆，流水寒鸦几夕阳。两岸荒烟时盼望，眼中应有禦儿乡。
城门歌
作者：夏鍭
朝代：明

晓月催欢起，春波映酒深。彩船长远去，草色自城阴。
官舍对菊
作者：夏鍭
朝代：明

雨拨黄花艳，晴轩漆几幽。但看无意采，不是故园秋。
宿麟湖怀陆宣公
作者：夏鍭
朝代：明
体裁：七言律诗

斗酒出门去路赊，何期一笑落云涯。浙西人物犹专美，吴下文章述大家。风雨孤舟开束锦，江湖独夜隔鸣笳。眼中吾辈还堪数，诗到平原国有华。
山中杂兴
作者：夏鍭
朝代：明

何处风光欲断魂，水边云里有芳园。马蹄不识山家路，相趁溪声到小门。
巾山
作者：夏鍭
朝代：明

双峰遥湿处，少顷雨声稠。野鼠行诗卷，山禽掠酒筹。海天先得暮，江月只宜秋。一笛谁家发，随风到上头。
巾山二首·其一
作者：夏鍭
朝代：明

绝顶平如掌，尘埃一笑空。三江输月色，双塔管松风。绿酒心无碍，青山道不穷。几年饶足迹，留醉与人同。
广陵
作者：夏鍭
朝代：明

九曲池亭龙气消，谁家《水调》共兰桡。眼前亡国无多恨，江水东边是六朝。
感春
作者：夏鍭
朝代：明

五夜雕轮集，千门火树春。听儿歌丽曲，不自踏香尘。月傍青楼久，花开紫陌新。犬戎生蓟北，羞作太平人。
春日纪游
作者：夏鍭
朝代：明

笑逐邻翁乞午觞，酒阑随意散林塘。双禽自睡青苔巷，一杖惊飞翠竹墙。雨过乍如潘岳圃，花开仍似杜陵庄。春风旁舍悭行乐，何用天涯忆故乡。
昭君出塞
作者：夏鍭
朝代：明

黄云塞草路三万，紫袖银鞍急如箭。应有前时鸿雁飞，右衿不似宫中见。谁令香泪湿鹍弦，至今风日含凄冤。虽然岂少宫人见，孰与青冢传千年。
柴门
作者：夏鍭
朝代：明

二里溪桥路，人家水影中。柴门经日掩，红叶满篱风。
次贞斋永福寺韵
作者：夏鍭
朝代：明

云深浑不记东西，往往垂萝手欲提。一面好山烟垄淡，几家修竹土墙低。林间过马披空翠，寺里留人饭白齑。七度笋舆奇石下，刚携绣管为僧题。
次野泉韵送人
作者：夏鍭
朝代：明

人拥千峰去，秋随一骑清。云泉写不尽，应共别离情。
游金山寺还舟中流作
作者：夏鍭
朝代：明

纵是裴公寺，能忘魏子心。帆开吴日落，钟度楚云深。半饷分南北，中流吊古今。江山虽好在，无奈二毛侵。
熊侯请游南溪暮归
作者：夏鍭
朝代：明

花院弹琴罢，中流趣羽觞。仙舟同载郭，鱼艇异如棠。沙雨斑斑细，陂云冉冉凉。定知归路晚，棹影乱斜阳。
王明君读王半山明妃曲因作
作者：夏鍭
朝代：明

情爱戎荒有，毡帷枉自深。眼看边月满，夜夜汉宫心。
登冶城
作者：夏鍭
朝代：明

天清登冶城，旷望开襟抱。凉风送雁迟，缺月堕江早。回首吊荒墩，长歌起烟草。日斜驱马归，彷佛西川道。
白斋同在杜宅看梅得酒归戏简野泉期共再赏
作者：夏鍭
朝代：明

杜老梅花数日开，主人相引竹边来。风清乍接幽香坐，云破徐看霁色回。日出门阑明几杖，雪残篱井湿莓苔。烟花早付潘公子，更起从君问酒杯。
祭毕还宿昌平
作者：夏鍭
朝代：明

烛影瑶斋寂，人声出翠微。风吹陵柏转，月照祀臣归。山海从龙蛰，云沙信马飞。鸡鸣寻旧馆，假寐待朝晖。
秋日閒居
作者：夏鍭
朝代：明

凉风起西北，出郭吹衣裳。一水晓光澹，群山秋霭苍。送客远行迈，于此集华觞。悠悠独来归，山水意空长。
送吴黔阳
作者：夏鍭
朝代：明
体裁：古风

君未到黔阳，我忆黔阳路。黔阳道路入楚云，他日云中会有君。君今向何处，还望天台树。天台路绕万重山，白水穿山流日暮。君归不得住，我归恐君去。君去鸣琴隔湘烟，飞声直到君王前，呼取调舜弦。
送止斋俞公奏绩北上
作者：夏鍭
朝代：明

秋来几度送游人，黄叶丹枫把酒频。不似今朝分手处，断肠回首万重云。
遇兴七首
作者：夏鍭
朝代：明

庭柏散疏雨，廧蒿弄柔姿。美人隔窗户，遗我长相思。相思空怅望，白日下青嶂。妙曲虽不扬，无言怨牙旷。卧琴双膝上，含情共不发。美人隔秋山，不弹嗟远别。秋山一万重，岂无云路通。愿携金徽去，负重难相从。魏人得宝玉，观者入五都。置之夜庑下，光掩隋侯珠。举家怪且怖，弃之远市墟。若无邻人识，至宝空长吁。西京有高士，出处何其贤。东门二大夫，图史共流传。归凤逝超忽，清风满寥天。举首望不见，驻马空凄然。至今双白璧，辉光照人间。如何东门路，不见有生还。遥遥陇西鸟，辞家向中州。金笼睹光彩，未叩声先酬。似言生处好，尝怀琪树头。何知白日暮，敝此绿貂裘。能言终为累，客死葬青丘。尔身亦可求，嗟嗟鹦鹉洲。岁暮何所欢，但有阶前月。取琴月下弹，十指弄冰雪。初歌商岭芝，再哦西山蕨。若无此曲清，何由对霜月。白日忽不见，水石倦幽寻。归来吾何暮，观化颓此心。夏绿时已久，清霜妒繁阴。物理疵太盛，神怒一何深。
遇兴七首·其一
作者：夏鍭
朝代：明

庭柏散疏雨，廧蒿弄柔姿。美人隔窗户，遗我长相思。相思空怅望，白日下青嶂。妙曲虽不扬，无言怨牙旷。
遇兴七首·其七
作者：夏鍭
朝代：明

白日忽不见，水石倦幽寻。归来吾何暮，观化颓此心。夏绿时已久，清霜妒繁阴。物理疵太盛，神怒一何深。
遇兴七首·其三
作者：夏鍭
朝代：明

魏人得宝玉，观者入五都。置之夜庑下，光掩隋侯珠。举家怪且怖，弃之远市墟。若无邻人识，至宝空长吁。
遇兴七首·其二
作者：夏鍭
朝代：明

卧琴双膝上，含情共不发。美人隔秋山，不弹嗟远别。秋山一万重，岂无云路通。愿携金徽去，负重难相从。
遇兴七首·其五
作者：夏鍭
朝代：明

遥遥陇西鸟，辞家向中州。金笼睹光彩，未叩声先酬。似言生处好，尝怀琪树头。何知白日暮，敝此绿貂裘。能言终为累，客死葬青丘。尔身亦可求，嗟嗟鹦鹉洲。
遇兴七首·其六
作者：夏鍭
朝代：明

岁暮何所欢，但有阶前月。取琴月下弹，十指弄冰雪。初歌商岭芝，再哦西山蕨。若无此曲清，何由对霜月。
遇兴七首·其四
作者：夏鍭
朝代：明

西京有高士，出处何其贤。东门二大夫，图史共流传。归凤逝超忽，清风满寥天。举首望不见，驻马空凄然。至今双白璧，辉光照人间。如何东门路，不见有生还。
陪祀诸陵晚发昌平二首
作者：夏鍭
朝代：明

倦马方辞枥，鸣鸡已在田。松风藏五寝，云日露全燕。赤羽犹乘嶂，黄茅未款边。瑶坛将事日，玄朔亦祥烟。蟠龙流水地，臣仆喜追奔。神岭森如画，斋庐远似村。舆图抚幽朔，弓剑忆轩辕。谁识茂陵树，犹存未报恩。
陪祀诸陵晚发昌平二首·其一
作者：夏鍭
朝代：明

倦马方辞枥，鸣鸡已在田。松风藏五寝，云日露全燕。赤羽犹乘嶂，黄茅未款边。瑶坛将事日，玄朔亦祥烟。
陪祀诸陵晚发昌平二首·其二
作者：夏鍭
朝代：明

蟠龙流水地，臣仆喜追奔。神岭森如画，斋庐远似村。舆图抚幽朔，弓剑忆轩辕。谁识茂陵树，犹存未报恩。
雨后湖上
作者：夏鍭
朝代：明

肩舆好日相将去，草色城阴潦未乾。九院雨声收晓栋，六朝人影散晴澜。綵船只在人间度，朱阁还来镜里看。疑是水仙歌舞地，练裙罗衱淡妆残。
鸡鸣寺雨中晚眺
作者：夏鍭
朝代：明

蒋帝山高幕府空，鸡笼顶上望西宫。傍人莫问六朝事，只在满城烟雨中。
黄岩九峰
作者：夏鍭
朝代：明

卧榻惊秋晚，倾杯苦夜分。十年三度意，笑对九峰云。
寄演福和尚
作者：大冂
朝代：明

雨红烟绿暮春时，独客终朝有所思。白水漾沙金错落，青山浮几玉参差。一帘花妥莺啼缓，千里书成鹤去迟。后夜更看湖上月，满怀愁绪散如丝。
江村夕照图
作者：大冂
朝代：明
体裁：五言律诗

江村水国幽，云树半含秋。落日晒渔网，凉风吹客舟。香粳黄早刈，硕果熟先收。官税供输外，民歌乐未休。
息柯亭
作者：大受
朝代：明
体裁：五言律诗

亭缘幽士筑，额借息柯称。路凿山根上，窗开树杪凭。瓮泉专饮鹤，下榻半留僧。役役风尘者，何年得此能。
怀友
作者：大囧
朝代：明
体裁：古风

谷风凄以厉，习习吹我襟。微烟袭芳树，细雨沾高林。虽有一尊酒，对此谁共斟。迢遥故人远，矧隔瑶华音。安得驾黄鹄，往论古与今。缅怀思方续，白日苦西沈。
上方寺迟同游不至
作者：大壑
朝代：明
体裁：五言律诗

湖光斜绕寺，松影曲藏关。帆过烟中树，僧归雨外山。井梧秋更老，桥藓晚逾斑。目极天涯近，扁舟不易还。
荪谷
作者：大壑
朝代：明
体裁：五言律诗

曲磴馀苍藓，危梁度碧云。山深溪屡合，树密径斜分。佛火寒犹见，僧钟昼不闻。空留争席处，野老自为群。
新凉
作者：大定
朝代：明
体裁：五言律诗

一雨洗庭竹，微凉觉顿生。乱萤移湿照，小鸟在巢鸣。叶有先秋意，诗多入夜成。自堪高卧足，日已报窗晴。
月
作者：大居
朝代：明
体裁：七言绝句

无心孤月似相知，一度开窗一度思。常是梅花枝上白，黄昏直到五更时。
出郭
作者：大持
朝代：明
体裁：五言律诗

出郭未半里，满船青载山。岸危不长树，沙乱欲无湾。直路云梢去，斜阳樵背还。已知箬下水，清可鉴吾颜。
初居无碍庵
作者：大持
朝代：明
体裁：五言律诗

锡倦依苔壁，松高挂钵囊。始知心地稳，翻见水云忙。夜黑鬼生火，天寒雁叫霜。深林人影少，日月似鸿荒。
废褒能寺
作者：大持
朝代：明
体裁：七言律诗

枯松乱竹一丘陵，曾此开堂演上乘。瞰祭鸦如放生鸟，扫坟人似远归僧。刹竿倒处见翁仲，鬼火移时替佛灯。片碣欲书閒姓氏，不知敕赐有褒能。
废褒能寺
作者：大持
朝代：明

枯松乱竹一丘陵，曾此开堂演上乘。瞰祭鸦如放生鸟，扫坟人似远归僧。刹竿倒处见翁仲，鬼火移时替佛灯。片碣欲书闲姓字，不知敕赐有褒能。
普善庵谒舷师
作者：大持
朝代：明
体裁：五言律诗

老年一不好，松竹对閒身。或以无师智，相酬有学人。雪明难晓夜，梅冻易寒春。已简形骸礼，中谁是主宾。
村居三首·其一
作者：大持
朝代：明
体裁：五言律诗

荒院无金磬，诵经石可敲。苦齑何异药，破屋不如巢。一受田家供，因多桑者交。洗蔬莫剩叶，流出恐人嘲。
村居三首·其三
作者：大持
朝代：明
体裁：五言律诗

未及开新径，行由草莽间。尚多无事事，但得不閒閒。竹欲洁频濯，树须高屡删。田滩风雨后，亦有小潺湲。
村居三首·其二
作者：大持
朝代：明
体裁：五言律诗

僧来逢雨涨，欲以笠为舟。行脚非骑马，安心须牧牛。破村无大树，剩水有清流。衣絮不忧薄，芦花雪满洲。
溪上同孙孟朴
作者：大持
朝代：明
体裁：五言律诗

溪上几丛绿，多从新雨生。足于清水濯，路在落花行。奇石即思拜，好山不辨名。柳条莫尽折，借与倦啼莺。
秦驻山
作者：大持
朝代：明
体裁：七言律诗

山灵曾受始皇鞭，松至而今不仆颠。天为涛吞无北限，地因沙涌有东边。下滩黑剩先秦石，对岸青高旧越烟。非此云牙撑海角，稻畦或恐作盐田。
赠王粹甫
作者：大持
朝代：明
体裁：五言律诗

入竹避生客，家人无处寻。烧琴成独响，拜石作同心。花㡳白衣酒，雪中黄面吟。有时修小节，醉不到东林。
过朱文宁太史庄居
作者：大持
朝代：明
体裁：五言律诗

素心相与老，只有此田邻。种竹惟知冷，移花不在春。口恒存死友，门怕报生人。丘壑如坚卧，国风谁一陈。
过沈明德
作者：大持
朝代：明
体裁：五言律诗

虑君倘早出，却觅尚眠时。客可科头款，咒能弹舌持。埽冰去鸟迹，敲雪起花枝。竹里一幽径，宁容俗客知。
过黄叶庵
作者：大持
朝代：明
体裁：七言律诗

未知有水可通船，先问桑田细路偏。门带夕阳敲树㡳，人随宿鸟到篱边。瘿瓢再食便终日，禅榻初安已老年。地不近山无怪石，夜来留得断云眠。
五月廿六日行营白海溽暑如内地悠然起林泉之思
作者：大方
朝代：明

石田茅屋瀼西庄，修竹高梧六月凉。翠簟风漪清入梦，碧桐秋露冷生香。饭牛不识尧年乐，扣角犹歌子夜长。今日驱驰归未得，却从塞外忆江乡。
余州道中
作者：大方
朝代：明

大漠连千里，平沙峙两城。昔闻赪土筑，今见绿莎生。重译来羌卒，联营列汉兵。华戎俱混一，无复请长缨。
六月十六日端礼楼进讲奉教赋诗次缪纪善韵
作者：大方
朝代：明

百二山河重镇雄，金城环绕宛如龙。南楼势插金冥表，东井光连紫极中。书演九畴宣帝范，诗歌二雅正皇风。儒臣进讲思陈戒，敢学扬雄赋汉宫。
再次登南山仰天池韵
作者：大方
朝代：明

一上终南望眼空，长安景物画图中。花间莺避春城仗，林杪僧归晚寺钟。渭水东流来鸟鼠，吴山西下走蛟龙。我生自信通仙骨，便欲同乘列子风。
塞门至银州关道中
作者：大方
朝代：明

银州西下忽都河，胡卒东来唱旧歌。星散诸营连坼堠，云屯万里蔽沙陀。自嗟出塞春光少，谁道临关月色多。顾我鹤形非燕颔，立功万里定如何？
寄淮安守将梅都尉
作者：大方
朝代：明

幽燕消息近如何，控扼长淮节镇多。纵使火龙蟠地轴，莫教铁骑过天河。关中馈运萧丞相，海上楼船路伏波。老我不才无补报，西风一度一悲歌。
登陉州回山
作者：大方
朝代：明

回山楼观拥烟霞，即是瑶池阿母家。万里不来青鸟使，千年空老碧桃花。汉朝天子求丹药，瀛海神仙望翠华。欲问安期杳何许，沧溟清浅几桑麻？
行营漫兴
作者：大方
朝代：明

北地得春晚，萧关积雪多。风云驱部伍，旄纛遍山河。羌笛翻胡调，秦兵杂楚歌。汉家飞将在，不必问廉颇。
送李曹公出镇西域用张仪曹韵
作者：大方
朝代：明

麟符虎节宠恩新，满袖天香下玉宸。五夜将星经昴毕，万年皇化被昆仑。紫驼白马蕃人贡，赤黍黄羊汉卒屯。圣主安边恢妙算，都缘保障为斯民。
送陈用中司训先生还汉中
作者：大方
朝代：明

柳妥花殷食又寒，渭城歌断思漫漫。万山入汉秦关险，孤栈连云蜀道难。驴背寻诗春正好，蛾眉如画雨初干。胜游归后添佳趣，为写新图寄我看。
题扬州琼花观
作者：大方
朝代：明

秦山楚水路迢迢，不道琼花乱后凋。鹤背仙游清梦远，月明谁度紫鸾箫。
阙题
作者：大泓
朝代：明
体裁：五言律诗

一笠烟霞老，三衣岁月深。经行慵剪爪，趺坐静忘心。木落山容瘦，云归鸟道沈。人来乞无畏，舌上海潮音。
除夕怀兄弟
作者：大泓
朝代：明
体裁：五言律诗

爆竹闻村落，还乡信转遥。愁难同岁尽，魂不待春招。烧烛依孤影，支身剩一瓢。风尘走兄弟，天末泪今宵。
同赵灵均晚步
作者：大澍
朝代：明
体裁：五言律诗

小雨送幽步，水纹生断霞。蝶衣粘湿草，禽语堕繁花。新月背人去，微风引竹斜。回看形共影，携手白云涯。
经天池废寺
作者：大澍
朝代：明
体裁：七言律诗

松磴逶迤翠几层，昨宵风雨梦来曾。到门疏竹留群鸟，倚树愁云老一僧。莲叶峰头虚石子，钵盂泉底冷龛灯。夕阳秋草多荒迹，忍见残碑抱古藤。
初出江口
作者：大瑸
朝代：明
体裁：古风

孤屿天际浮，连樯雾中出。秋容肃惊飙，潮势荡落日。凭阑舒远眸，推窗散馀帙。未能冥至理，且冀综道术。吾生定有涯，谁能困蓬荜。
别馥庵
作者：大瑸
朝代：明
体裁：古风

偶裂尘网出，因为汗漫游。爱兹山水县，与子成淹留。朝看白云起，暮听江水流。有时还策杖，临壑复登丘。茅屋多真意，动息无所求。心期既历落，顾此忘百忧。好风西南来，羽翰生素秋。临岐一挥手，意气淩沧洲。君还坐岩壑，幸无生怨尤。
咏史
作者：大瑸
朝代：明
体裁：七言绝句

兴庆宫西花萼楼，五王箫鼓昼同游。曲江宰相千秋鉴，才得开元二十秋。
初夏访赵凡夫
作者：大生
朝代：明
体裁：五言律诗

岩扉皆掩绿，客至不知迎。习静小成坐，翻经微有声。竹阴如水净，山气学人清。莫谓吾多事，因难负尔名。
赠林叟
作者：大述
朝代：明
体裁：五言律诗

名不闻于世，一生事在幽。养花多小本，抱瓮得新流。藤剪宽松腹，篱编护竹头。孰知翁乐志，皓首此林丘。
过天池废寺
作者：大述
朝代：明
体裁：五言律诗

迥绝秋山上，翻因废寺登。松涛犹作梵，萤火似传灯。日冷埋尘佛，云孤守殿僧。放生闻自昔，池水漫空澄。
题水竹居
作者：大述
朝代：明
体裁：七言律诗

竹室过墙深更深，水边篱落护清音。生成世外无双地，隔绝人间秖一林。活径晚云随鹤宿，死庭秋草抱虫吟。已知着意探新句，响激能摧百物心。
伯牙台
作者：大遂
朝代：明

琴绝已多时，台存尚起思。遥怜千古调，只得一人知。
冬日淮上怀了能
作者：大遂
朝代：明

冻断黄河与月河，行人马上带冰过。惟君生得梅花骨，独占江南暖日多。
冬日淮上怀了能
作者：大遂
朝代：明
体裁：七言绝句

冻断黄河与月河，行人马上带冰过。惟君生得梅花骨，独占江南暧日多。
吴门怀古
作者：大遂
朝代：明

尚想黄池倚霸功，归来万乘一身空。越妃便泛五湖去，吴国长沦废沼中。台草诉人春黛绿，洲花怨水暮愁红。深情悭是盈亏月，不异当时照六宫。
寄汰如师
作者：大遂
朝代：明

早早言归尚一身，秋空又见雁来宾。不知近事堪传否，须记西风怅望人。
怀圆印师兄
作者：大遂
朝代：明

梅花开准合，梅子熟犹分。不住是真性，随栖如片云。只将诗拟见，岂有信相闻。想得悬瓢处，吟僧自一群。
林栖
作者：大遂
朝代：明

当檐林静立，老屋破从遮。作梵邻听熟，翻经风搅差。地生无种药，瓶活不根花。偶与云同出，归吟任月斜。
柳
作者：大遂
朝代：明

沐雨梳烟千万枝，春风挽住定何时。青窥镜里愁人眼，翠染机中织女丝。柔舞难容莺坐稳，轻摇易惹燕飞迟。可怜岁岁章台路，肠断忘归游侠儿。
猿声
作者：大遂
朝代：明
体裁：七言律诗

懊恨应无尔臆侵，胡为清夜发哀吟。三声岂是羊公碣，一泪惟沾楚客襟。秋汉月明悲更切，朔风天冷怨尤深。谁能听此肠非断，只合閒僧不住心。
盐官道中
作者：大遂
朝代：明
体裁：七言律诗

风紧孤帆只半悬，近村才动午时烟。倒波独树枝犹活，傍道交芦叶不全。聚石牧童堆野灶，过桥渔妇上溪船。日长未是残阳候，人说盐城已在前。
秋夜怀见吾
作者：大遂
朝代：明

立深苔履迹，夜已半秋声。当此影孤候，能禁思独生？灯骄萤火细，月借鹤衣明。若乃西方住，西方风露清。
秋扇
作者：大遂
朝代：明
体裁：五言绝句

莫以凉风多，弃捐敝箧里。试记无风时，是谁引风起。
秋扇
作者：大遂
朝代：明

莫以凉风多，弃捐敝箧里。试记无风时，是谁引风起？
秋日游顶山寺
作者：大遂
朝代：明

山下顶山寺，凄凉丹雘无。不因逢老衲，将谓住樵夫。桥水石啮齿，门松藓剥肤。岩深霜信早，晚菊露黄须。
西山道中
作者：大遂
朝代：明

壁悬杖难容，盘旋青万重。到来深竹院，行尽数声钟。瀑挂雪边雪，云图峰外峰。此中皆静者，日暮不相逢。
西山道中
作者：大遂
朝代：明
体裁：五言律诗

悬壁杖难容，盘旋青万重。到来深竹院，行尽数声钟。瀑挂雪边雪，云图峰外峰。此中皆静者，日暮不相逢。
赠朱白民
作者：大遂
朝代：明
体裁：五言律诗

山静犹空劫，惟将木石亲。肯居于此处，岂是等閒人。写竹卖供米，删松破作薪。只因寻异药，衣染别峰尘。
赠朱白民
作者：大遂
朝代：明

山静犹空劫，惟将木石亲。肯居于此处，岂是等闲人。写竹卖供米，删松破作薪。只因寻异药，衣染别峰尘。
过村家
作者：大遂
朝代：明

孤村临晚水，小屋背秋城。有径无人过，阴虫白昼鸣。谷欹苗叶曲，果拽树枝横。朴朴风淳古，庞眉笑出迎。
问路
作者：大遂
朝代：明

兹路从谁又改迁，柳花深处问渔船。一言得过坏桥去，几步还停断岸边。笑自向来迷所转，就他耕者别求前。寻师果有安心法，何惜芒鞋费买钱。
雨中怀黄叶老人
作者：大遂
朝代：明

不断黄梅雨，知师反得闲。孤眠听鸣溜，孰谓非深山。苔色渐逾槛，溪光欲浸关。爨烟厌空寂，一去便忘还。
霁山行
作者：大遂
朝代：明

山霁行尤喜，虽泥亦自前。不知吟思苦，忽到断桥边。
题阙
作者：天民
朝代：明
体裁：七言绝句

争羡孤梅得遇春，煖风残雪越精神。西湖昨夜多奇瑞，点破红蕖已十分。
宿重云庵
作者：天目游人
朝代：明
体裁：五言律诗

烟萝一径通，宴坐白云中。树影晴浮水，秋声半在空。疏钟山际月，高枕竹边风。竟夕浑无寐，清谈对远公。
南乡子·华亭吊古
作者：天随子
朝代：明

风雨满长亭，鹤唳滩头梦未平。故国王孙何处去，伤情，烟月空濛白苎城。往事恨飘零，江上青山云自横。闻说莼鲈秋更好，凄清，漫忆风流张步兵。
赐太子少师姚广孝七十寿诗二首
作者：太宗文皇帝
朝代：明

寿介逃虚子，耆年尚未央。功名跻辅弼，声誉籍文章。昼静槐阴合，秋清桂子香。国恩期必报，化日正舒长。玉露滋芳席，奎魁照碧空。斯文逢盛世，学古振儒风。未可还山隐，当存报国忠。百龄有余庆，写此寿仙翁。
赐太子少师姚广孝七十寿诗二首·其一
作者：太宗文皇帝
朝代：明

寿介逃虚子，耆年尚未央。功名跻辅弼，声誉籍文章。昼静槐阴合，秋清桂子香。国恩期必报，化日正舒长。
赐太子少师姚广孝七十寿诗二首·其二
作者：太宗文皇帝
朝代：明

玉露滋芳席，奎魁照碧空。斯文逢盛世，学古振儒风。未可还山隐，当存报国忠。百龄有余庆，写此寿仙翁。
思老试壮
作者：太祖高皇帝
朝代：明

因过雕鞍见马肥，迎风振鬣试霜蹄。试将旧日弓弯看，箭入弦来月样齐。
十五日上服衮冕乘辇辂赴法会至日夕迎佛上率公侯百官临法筵供佛行大礼乐用善世等曲先是十四日微雪呈祥寻即开霄是夕星月在天风露湛寂丝竹迭奏灯火交辉礼仪之盛前古莫及赋迎佛礼佛送佛
作者：夷简
朝代：明

鹫岭幡幢下界来，先令滕六净氛埃。微风不动灯如昼，明月初升乐似雷。宿卫万夫严虎旅，从官千骑驻龙媒。衮衣俨在通明殿，一朵红云拥不开。天子临筵礼觉皇，衣冠陪位亦侯王。宝台高处金莲色，珠树中间玉佩光。币帛奉陈先盥洗，茶瓯初献谨焚香。汉庭不必论前梦，亲睹金容在上方。皓月华星傍九霄，夜深端坐圣躬劳。乐声按舞渔山近，花雨飘空鹫岭高。玉册读文传太祝，金柈捧奠出仪曹。从容望燎銮舆动，目送中天白玉毫。
十五日上服衮冕乘辇辂赴法会至日夕迎佛上率公侯百官临法筵供佛行大礼乐用善世等曲先是十四日微雪呈祥寻即开霄是夕星月在天风露湛寂丝竹迭奏灯火交辉礼仪之盛前古莫及赋迎佛礼佛送佛·其一
作者：夷简
朝代：明

鹫岭幡幢下界来，先令滕六净氛埃。微风不动灯如昼，明月初升乐似雷。宿卫万夫严虎旅，从官千骑驻龙媒。衮衣俨在通明殿，一朵红云拥不开。
十五日上服衮冕乘辇辂赴法会至日夕迎佛上率公侯百官临法筵供佛行大礼乐用善世等曲先是十四日微雪呈祥寻即开霄是夕星月在天风露湛寂丝竹迭奏灯火交辉礼仪之盛前古莫及赋迎佛礼佛送佛·其三
作者：夷简
朝代：明

皓月华星傍九霄，夜深端坐圣躬劳。乐声按舞渔山近，花雨飘空鹫岭高。玉册读文传太祝，金柈捧奠出仪曹。从容望燎銮舆动，目送中天白玉毫。
十五日上服衮冕乘辇辂赴法会至日夕迎佛上率公侯百官临法筵供佛行大礼乐用善世等曲先是十四日微雪呈祥寻即开霄是夕星月在天风露湛寂丝竹迭奏灯火交辉礼仪之盛前古莫及赋迎佛礼佛送佛·其二
作者：夷简
朝代：明

天子临筵礼觉皇，衣冠陪位亦侯王。宝台高处金莲色，珠树中间玉佩光。币帛奉陈先盥洗，茶瓯初献谨焚香。汉庭不必论前梦，亲睹金容在上方。
宣谕鬼魂赐以法食赋谕鬼
作者：夷简
朝代：明

万方杀戮到渔樵，三日斋宫德泽饶。朽骨又蒙周室葬，游魂不待楚人招。千年象教来中国，一代威仪出圣朝。惭愧山林何所报，耕桑满野甲兵销。
正月十三日三鼓时上御奉天殿集公侯百官奉上佛表命礼部尚书赍赴钟山启建法会焚之赋奉表
作者：夷简
朝代：明

御手封函出紫宸，百灵效职共纷纭。尚书夜待三更漏，使者朝持五色云。宣室鬼神徒有问，茂林封禅谩能文。陈情此日趋灵鹫，万岁千秋报圣君。
法会三日上之临幸十三日天雨娑罗树子近臣得之以奏献焉十四日诏皇太子诸王同观法会赋迎驾
作者：夷简
朝代：明

千骑东华玉辇来，钟山浑胜妙高台。旌旗宝树重重入，楼阁香云一一开。仙仗斋从三日幸，春官诏许五王陪。近臣共说天颜喜，收得婆罗树子回。
洪武五年正月十五日朝廷就钟山寺大建法会普济幽冥四年十二月十五日上御奉天殿集公侯百官宣谕建会之因禁天下屠宰上先斋戒一月以严法赋斋戒
作者：夷简
朝代：明

玉食金盘去八珍，九重斋戒谕群臣。版图宾贡无中外，鬼录流亡有故新。佛事五天均至化，民生四海贺同仁。普通有愿长蔬食，曾梦神僧水陆因。
直禁咏怀
作者：奇遇
朝代：明
体裁：古风

南山松柏幽，北山烟雾深。游子暮何之，庭树生秋阴。归云度遥峰，宿鸟横前林。幽怀杳不极，清风吹我襟。
山居二首·其一
作者：契灵
朝代：明
体裁：五言绝句

屈曲山路长，曾不见车马。鸟啼落日黄，处处逢樵者。
山居二首·其二
作者：契灵
朝代：明
体裁：五言绝句

悬厓老树枯，樵斧不敢剨。乱挂猢狲藤，不知几千尺。
山雨
作者：契逊
朝代：明
体裁：五言绝句

一夜山中雨，风吹屋上茅。不知溪水长，祇觉钓船高。
旅怀
作者：奚汝嘉
朝代：明
体裁：五言律诗

十日雨初霁，一年春已残。苔痕蚀径滑，草色酿阴寒。昔悔从军易，今悲作客难。殊方有桃李，能得几回看。
山居
作者：如元
朝代：明
体裁：七言绝句

枝上两三声巧鸟，窗前五七片閒云。山翁潦倒无筹算，尽把生涯诉与人。
三笑图
作者：如兰
朝代：明

天子临浔阳，远公不出山。胡为遇陶陆，过溪开笑颜。匡庐高九叠，峻绝不可攀。画图写遗像，清风满尘寰。
寄前宝林相木空
作者：如兰
朝代：明

飞云渡江去，琼林化为棘。山空流水间，而我继斯席。松低鹤无巢，苔深虎留迹。苍烟莽成虚，鸟啼四山寂。缅怀行道彰，尚遗点头石。花落春雨馀，幽径望行屐。
张句曲小景
作者：如兰
朝代：明

句曲有仙居，桃源景不如。树根曾系艇，石室旧藏书。溪晚秋波净，岚晴宿雨馀。何当问真隐，松下坐茅庐。
张节妇辞
作者：如兰
朝代：明

妾本清河女，嫁作汝南妇。舅姑性严察，孝养无违迕。良人从吏弄刀笔，一朝犯法隶军伍。军逃之罪不容述，妻孥连捕心独苦。夫因抱病死囹圄，妾欲将夫死无所。虹河之水通淮浦，妾身一死能自许。六日浮尸波上来，相逢若与精灵语。生死同居复同处，愿魂化作双飞羽。岁岁春风返乡土，月明啼上新阡树。
晓发
作者：如兰
朝代：明

东风卷雨晓云收，两岸鸡声送客舟。柔橹不惊沙上雁，残灯犹照驿边楼。天连野水浮空阔，斗转银河拂地流。遥望吴城何处是，青山数点落长洲。
琴清为胡若思教谕作
作者：如兰
朝代：明
体裁：古风

微飙洒练衣，空庭夜寥泬。凉叶生露华，澄江上新月。冲襟澹无营，孤桐弦白雪。天秋万籁鸣，霜清百泉咽。冥鸿度湘云，威凤出丹穴。至音听者稀，幽思自超越。怅然一长吟，乌啼漏声彻。
秋江送别
作者：如兰
朝代：明

江柳不堪折，江花照眼明。天将孤雁远，风送一帆轻。红树宜秋色，黄芦杂雨声。吴云半千里，如在月中行。
赠善世求禅人归省
作者：如兰
朝代：明

家在浙阳河，扁舟载月多。天空山接野，木落水生波。云物催归兴，乾坤发浩歌。少年才力俊，亦足慰蹉跎。
送曹应则归省
作者：如兰
朝代：明

壮志欲飞腾，扶摇北海鹏。双亲俱未老，一弟已为僧。远水浮春棹，虚窗坐夜灯。明朝望乡国，遥指白云层。
送谦巽中住草堂梵安
作者：如兰
朝代：明

万里桥西路，百花潭上居。凉风生锦树，晓雨浥红蕖。好著诒谋钞，重论止观书。扁舟时有便，来往问何如。
送进古道住庐山万杉
作者：如兰
朝代：明

双剑倚青冥，云开九叠屏。清猿啼野树，驯虎卫岩扃。瀑吼飞晴雪，江空落夜星。雨花纷委处，挥麈昼谈经。
送述昙绪住全福
作者：如兰
朝代：明

忆过周溪上，黄芦夜泊船。张灯留晚饭，扫榻假秋眠。天汉无双月，风平又五年。罗云多远裔，今古见才贤。
雨涧牛
作者：如兰
朝代：明

溪岸野桥横，乌犍带犊行。无人挂书读，雨外候春耕。
雹珠泉为刘丹厓作
作者：如兰
朝代：明

老蛟夜嚼阴山冰，冰花碎作玻璃声。渊灵惊䞤罔象走，一片青天落星斗。金谷绿城春已空，湘竹红泪啼秋风。仙人剪冰不成雪，雹子累累水中结。照车十二何足多，昆明鱼目腾秋波。呜呼，魏王千金购径寸，竭海遍网珊瑚柯。珠兮珠兮奈若何！
靖安八咏 其一 陈桧
作者：如兰
朝代：明

昔闻后庭花，今见祯明桧。双剑列雌雄，每与风雨会。艮岳莫可移，夜挟惊霆坏。至今左纽枝，老气发光彩。
靖安八咏 其三 沪渎垒
作者：如兰
朝代：明

内史晋袁松，为国作藩屏。孤忠御强寇，不得全首领。沪渎春草平，血青土花冷。水仙葬重渊，天诛付辛景。
靖安八咏 其二 虾子禅
作者：如兰
朝代：明

长怀虾子俨，有如《法华》言。混凡人莫识，应供入胥村。斗虾示神变，生死同一源。影堂见遗像，稽首重玄门。
靖安八咏 其五 赤乌碑
作者：如兰
朝代：明

紫髯奋江左，建业开宏图。赤髭入吴会，重玄启浮屠。鼎足久矣折，石年犹赤乌。雄文没渊底，照耀骊龙珠。
靖安八咏 其八 芦子渡
作者：如兰
朝代：明

我行芦子渡，西风寒日斜。海城有遗堞，黄芦吹白花。征鸿下荒渚，野鸟依晴沙。逐彼天风去，一苇登海涯。
靖安八咏 其六 讲经台
作者：如兰
朝代：明

我闻谢长须，翻经筑高台。远公不可作，依师想重来。五千贝多叶，讲诵喧法雷。文字性已离，禅定何时回？
靖安八咏 其四 绿云洞
作者：如兰
朝代：明

清风满壶天，绿云迷洞户。竹日满帘秋，松涛四檐雨。闲花落无声，幽禽时自语。山中古秦民，不知今典午。
靖安八咏 涌 其七 泉
作者：如兰
朝代：明

神僧卓金锡，抚掌涌泉地。突如沤点圆，怒作汤鼎沸。初疑蚌蛤胎，吐出蛟人泪。陆羽或可招，裹茶试清味。
靖安八咏·陈桧
作者：如兰
朝代：明

昔闻后庭花，今见祯明桧。双剑列雌雄，每与风雨会。艮岳莫可移，夜挟惊霆坏。至今左纽枝，老气发光彩。长怀虾子俨，有如《法华》言。混凡人莫识，应供入胥村。斗虾示神变，生死同一源。影堂见遗像，稽首重玄门。内史晋袁松，为国作藩屏。孤忠御强寇，不得全首领。沪渎春草平，血青土花冷。水仙葬重渊，天诛付辛景。清风满壶天，绿云迷洞户。竹日满帘秋，松涛四檐雨。闲花落无声，幽禽时自语。山中古秦民，不知今典午。紫髯奋江左，建业开宏图。赤髭入吴会，重玄启浮屠。鼎足久矣折，石年犹赤乌。雄文没渊底，照耀骊龙珠。我闻谢长须，翻经筑高台。远公不可作，依师想重来。五千贝多叶，讲诵喧法雷。文字性已离，禅定何时回？神僧卓金锡，抚掌涌泉地。突如沤点圆，怒作汤鼎沸。初疑蚌蛤胎，吐出蛟人泪。陆羽或可招，裹茶试清味。我行芦子渡，西风寒日斜。海城有遗堞，黄芦吹白花。征鸿下荒渚，野鸟依晴沙。逐彼天风去，一苇登海涯。
题竹
作者：如兰
朝代：明

一夜竹窗雨，秋声入梦闻。都将枝上泪，洒遍九疑云。
黄鹤山人墨竹
作者：如兰
朝代：明

水竹共清妍，鲜飙动渭川。鹧鸪啼楚雨，帝子泣湘烟。秋意生帘幕，寒光照简编。百年空见画，黄鹤已成仙。
挽吴可读联
作者：如山
朝代：明
体裁：联

噩耗怆亡琴，响绝古音，凭吊坚芳挥老泪；贞风同覆剑，魂依疏稿，照临日月鉴臣心。
落日
作者：如山
朝代：明
体裁：五言律诗

落日即朝旭，升沉似不同。明霞流杂绮，芳树隐微红。近壑欲垂水，在山疑触峰。眼前道不出，更听一声钟。
题黄叶庵
作者：如山
朝代：明
体裁：七言律诗

黄叶庵居老所宜，梅花清瘦最相知。地馀半亩多栽竹，屋只三间仅着诗。乳燕坐檐惊夏早，亚藤上树觉春迟。聊将垂意新莲社，月到门前拟凿池。
种竹
作者：如恒
朝代：明
体裁：七言律诗

无事郊居治药栏，竹移清露叶声寒。忽筛凉月窗前破，却放烟梢雨后看。税地悭分刚十笏，教云深护在千竿。为怜欲托潇湘景，莫使刊题粉黛残。
冬日浔阳道中
作者：如愚
朝代：明

残冬人在路，朔气重愁颜。落日下寒郭，乱云生晚山。短松悬猎网，高岸护渔关。试问同行客，匡庐何处还？
同诸开士过天界南庵分赋
作者：如愚
朝代：明

乳石幽人径，深林道者家。海棠开遍叶，山药未生芽。云薄如春服，僧多似晚鸦。竹中烟一缕，趺坐寂无哗。
春日龙潭庵对雨
作者：如愚
朝代：明

苔藓空门外，烟萝夹径阴。春流一涧急，寒雨数峰深。鸟倦还山翼，云迟过客心。望中灯火起，人语出遥岑。
舟行杂诗
作者：如愚
朝代：明

望去金山小，行来疋练新。应声潭上树，照影水中人。双逝凫归岸，孤鸣鹤下滨。穷年依旅食，何日是通津？
虞僧儒辟谷灵隐山赋寄
作者：如愚
朝代：明

不饭凡僧饭圣僧，若为辟谷碧山层。洞云溪水皆相食，却道人间饱爱憎。
钱塘江上楼晚眺有感
作者：如愚
朝代：明

钱塘江上总楼台，无数帆樯望里开。蒙古当年分驻处，杭人空想夜潮来。
山居
作者：如晓
朝代：明

挂钵初为客，岩前别是春。梅残窗影乱，草发砌痕新。日出偶无事，云来如有人。长歌深竹里，不记住山贫。
春暮
作者：如晓
朝代：明
体裁：七言绝句

雨过郊原遍落红，柳丝无力系东风。春阴何处栖双燕，寂寞梨花小院中。
遣句
作者：如晓
朝代：明

倚杖看松残雪后，荷锄移竹小春前。较多白发浑闲事，得住青山又一年。
天台道中
作者：如本
朝代：明
体裁：七言绝句

松林行尽又梅林，流水閒云无住心。从此西盘千万岭，逢人莫问几多深。
荅客问小徒到家消息
作者：如清
朝代：明
体裁：七言绝句

瓢笠星霜三月周，计程应到锦江头。纵教雨雪羁行李，不在嘉州在简州。
漫成
作者：如空
朝代：明
体裁：五言绝句

我懒不出户，白云常在山。云应嗤我懒，我爱白云閒。
春日胡孝辕过崇福庵
作者：如观
朝代：明
体裁：五言律诗

肩舆人病足，村路邈何长。独步入深院，老梅生暗香。霞飞山欲暝，风急蝶犹狂。相送虎溪外，悠然忘夕阳。
春日雨宿友人庵中晓霁作
作者：如观
朝代：明
体裁：七言绝句

出浦渔歌到晓窗，将飞小燕语双双。湿云未动归山思，几片低垂护法幢。
光德庵春日即事
作者：如谷东禅师
朝代：明
体裁：五言律诗

雨霁炊烟乱，禽声和牧谣。炉香閒白日，云影卧丹寮。日暖花阴静，尘空午梦消。依然人境外，杯茗足清饶。
新寒
作者：妙严
朝代：明

露气逼衾枕，早窗寒已生。客心惊岁晚，物色过秋清。群木连朝脱，空山竟日睛。宵砧方未歇，处处寄衣情。
雨歇
作者：妙严
朝代：明

林畔低烟豁，斜光草露轻。虚窗停薄暑，独坐拥馀清。云去渐无影，泉多自有声。起看江上夜，新月白微生。
题兴善寺
作者：妙用
朝代：明
体裁：七言律诗

坦旧伦耆法已沈，梁碑宋碣迹何寻。绿萝龛掩从僧定，白屋门开任草深。帘捲野风传牧篴，磬敲空翠抹疏林。独怜慧火无新焰，秃首频搔叹古今。
题画
作者：姚丞
朝代：明
体裁：五言律诗

白雁啼荒渚，苍凉露未收。潮声惊野客，曙色动孤舟。霜叶如花好，溪云似水流。无端乡思切，一上海边楼。
峡山寺
作者：姚俊
朝代：明

萧萧野寺碧梧秋，共溯澄江试一游。弱竹旧曾调六管，梦魂今古断舒州。高低树色藏云阁，远近春帆起白鸥。欲向定心泉上酌，不堪尘土日相蟊。
厓山吊古
作者：姚光泮
朝代：明

航海频年势已非，何堪落日仆龙旗。间关母子奔危日，痛哭君臣誓死时。一代纲常完宇宙，千年正气凛华夷。临厓指点前朝事，云物萧萧万壑悲。
太史史联岳饮翠洞步韵奉答
作者：姚光泮
朝代：明

半亩林塘傍郭西，萧萧门巷野烟迷。何期汉使天边至，犹问幽人海上栖。宫锦光流松菊径，郢歌声绕水云堤。一丘自分甘投老，彩笔多君石上题。
文笔峰
作者：姚光泮
朝代：明

海上扶舆淑气融，笔峰晴削倚层空。彩烟时拂彤云里，黼黻裁成总化工。
春日偕里中诸公宴直指李方麓公于小圃寻以诗投赠依韵赋谢
作者：姚光泮
朝代：明

僻巷传呼使节来，太微光自映三台。清风细引疏帘竹，紫气晴氲曲径梅。感慨停骖犹问俗，登临舒啸且衔杯。深宵莫惜频相劝，骢马明将发粤台。
晚游南濠出海珠
作者：姚光泮
朝代：明

绮榭璇房带碧流，苍茫天地一浮沤。尊开坐瞰鱼龙窟，帘捲潮生雁鹜秋。缥缈楼台开睥睨，依微云树映沧洲。风尘世态原无定，好向沧波问钓俦。
浮邱八景 其一 紫烟楼
作者：姚光泮
朝代：明

楼阁岧峣倚洞天，烟光流紫拥檐前。凭高谩觅升真路，荏苒云间有鹤翩。
浮邱八景 其七 挹袖轩
作者：姚光泮
朝代：明

紫气氤氲袭翠微，璚花瑶草自芳菲。寻幽散步云林里，挹得仙风满袖归。
浮邱八景 其三 珊瑚井
作者：姚光泮
朝代：明

泉涌珊瑚浸碧池，葛洪丹炼已多时。几回清浅今犹在，酌水何如忆隐之。
浮邱八景 其二 晚沐堂
作者：姚光泮
朝代：明

虚堂暇沐野尘空，景色风光俨画中。一自星辰回郑履，依然佳胜与人同。
浮邱八景 其五 留舄亭
作者：姚光泮
朝代：明

仙郎天上佐飞龙，曾向丹邱寄远踪。留得亭前双玉舄，白云长护紫霞封。
浮邱八景 其八 听笙亭
作者：姚光泮
朝代：明

凤笙吹彻上嵩山，缥缈声流碧落间。夜静疏林清籁度，却疑仙傍月中还。
浮邱八景 其六 朱明馆
作者：姚光泮
朝代：明

松萝葱郁翠如屏，户敞朱明昼不扃。回首灵游沧海日，依依时有羽车停。
浮邱八景 其四 大雅堂
作者：姚光泮
朝代：明

大雅遥从海上鸣，一时南国重连城。请看彩笔留题处，长共山光薄太清。
浮邱八景·紫烟楼
作者：姚光泮
朝代：明

楼阁岧峣倚洞天，烟光流紫拥檐前。凭高谩觅升真路，荏苒云间有鹤翩。虚堂暇沐野尘空，景色风光俨画中。一自星辰回郑履，依然佳胜与人同。泉涌珊瑚浸碧池，葛洪丹炼已多时。几回清浅今犹在，酌水何如忆隐之。大雅遥从海上鸣，一时南国重连城。请看彩笔留题处，长共山光薄太清。仙郎天上佐飞龙，曾向丹邱寄远踪。留得亭前双玉舄，白云长护紫霞封。松萝葱郁翠如屏，户敞朱明昼不扃。回首灵游沧海日，依依时有羽车停。紫气氤氲袭翠微，璚花瑶草自芳菲。寻幽散步云林里，挹得仙风满袖归。凤笙吹彻上嵩山，缥缈声流碧落间。夜静疏林清籁度，却疑仙傍月中还。
浮邱社怀赵太史
作者：姚光泮
朝代：明

倚郭仙邱一石悬，苔封云锁几何年。不因岭徼迎霜节，谁为清都辟洞天。星汉已回金马使，楼台犹拥玉堂烟。山前况有棠千树，赢得春风海上先。晚沐堂依水竹开，飘飘风景即蓬莱。江山重睹千年胜，台斗翘瞻万里嵬。苍节寒仍亭外柏，瑶华光薄洞中梅。旧游仙客芳踪在，怅忆江城日几回。
浮邱社怀赵太史·其一
作者：姚光泮
朝代：明

倚郭仙邱一石悬，苔封云锁几何年。不因岭徼迎霜节，谁为清都辟洞天。星汉已回金马使，楼台犹拥玉堂烟。山前况有棠千树，赢得春风海上先。
浮邱社怀赵太史·其二
作者：姚光泮
朝代：明

晚沐堂依水竹开，飘飘风景即蓬莱。江山重睹千年胜，台斗翘瞻万里嵬。苍节寒仍亭外柏，瑶华光薄洞中梅。旧游仙客芳踪在，怅忆江城日几回。
海珠秋月
作者：姚光泮
朝代：明

清秋珠海瘴云空，露湛蒹葭夜正中。一鉴光悬天上下，万山晴映水西东。岧峣银阙涵江树，浩荡璚波漾晚风。载酒临流人似玉，知疑飞度广寒宫。
灵洲晚眺
作者：姚光泮
朝代：明

中流浮古刹，缥缈隔尘寰。四野烟霞合，千峰紫翠环。亭标玄圃胜，僧伴白云閒。堪笑青山外，飞帆日往还。
登南城楼
作者：姚光泮
朝代：明

乘兴翩翩上翠楼，乾坤随处可凝眸。地平叠巘当轩出，水引长河带郭流。万树云霞浮足下，九霄星斗挂檐头。凭高觅得南薰趣，散作宾阳五月秋。
登朝汉台
作者：姚光泮
朝代：明

北极光芒万里回，粤王朝汉峙层台。江山环拥金汤壮，栋宇新悬日月开。回首漫誇强霸略，登高争羡大夫才。夷犹徙倚朱阑外，彷佛人从天际来。
秋日登浮邱台
作者：姚光泮
朝代：明

迟日寻芳恣胜游，翩翩冠盖集丹邱。千年紫气关前王，万树春光坐里收。拚醉不妨频徙几，披襟偏喜共临流。习池金谷祇陈迹，行乐应从此地求。
谒安期岩
作者：姚光泮
朝代：明

仙子幽寻胜地游，独探灵岫事玄修。餐馀碧涧蒲仍在，炼就丹砂井尚留。飞舄久随黄鹤去，奇踪长共白云浮。徘徊岩下琪花笑，便欲乘风跨十洲。
谒李忠简公祠
作者：姚光泮
朝代：明

明珠江上吐骊龙，一点光凝学士容。四面波涛涵世泽，千年灯火伴僧钟。孤标兀峙流中砥，正气长浮槛外峰。景物不殊人已远，幸从萧寺挹遗踪。沧溟回合断尘红，祠宇岧峣出镜中。异代至今还俎豆，徽声终古薄云空。抗章独正岩廊色，讨乱谁如社稷功。一自科名誇宋室，顿令五岭日增崇。
谒李忠简公祠·其一
作者：姚光泮
朝代：明

明珠江上吐骊龙，一点光凝学士容。四面波涛涵世泽，千年灯火伴僧钟。孤标兀峙流中砥，正气长浮槛外峰。景物不殊人已远，幸从萧寺挹遗踪。
谒李忠简公祠·其二
作者：姚光泮
朝代：明

沧溟回合断尘红，祠宇岧峣出镜中。异代至今还俎豆，徽声终古薄云空。抗章独正岩廊色，讨乱谁如社稷功。一自科名誇宋室，顿令五岭日增崇。
送檗庵兄之庆远
作者：姚光泮
朝代：明

秋风五马向宜阳，对酒其如别思长。挂席谩移梧浦月，褰帷犹拂柏台霜。万家竹骑喧龙水，千里心旌逐雁行。知尔旧游今出牧，满城桃李映甘棠。
金鸡岭
作者：姚光泮
朝代：明

鸡山形胜郁崔嵬，金距何年此地来。啼彻江南千嶂晓，羽仪犹自振云隈。
雪
作者：姚光泮
朝代：明

荏苒同云四望赊，纷纷飞絮遍天涯。迎风夜拂江楼月，匝地寒深水国葭。散步谩移东郭履，怀人遥放剡溪槎。最怜元宝多幽兴，爱客频堆满径花。
马鞍冈
作者：姚光泮
朝代：明

一片芙蓉绣玉鞍，千秋人指紫骝看。是谁策拥天衢上，冀野群空万骥寒。
后宫词
作者：姚光虞
朝代：明

珠箔罗帏梦不成，起来花底听残更。多情祇有长门月，夜夜瑶阶伴影行。
和苏子仁暮春雨中登木末亭之作
作者：姚光虞
朝代：明

木末何年此构亭，长林春雨昼冥冥。洲边二水兼天白，城上三山尽日青。古寺荒凉空落叶，游人聚散只浮萍。残碑衰草凭阑外，感慨尊前酒易醒。
咏雪
作者：姚光虞
朝代：明

城上寒云满翠微，四郊雨雪晚霏霏。忽惊万树梅俱放，转觉千门絮乱飞。高阁夜阑斜映烛，疏帘风入细沾衣。歌钟处处留欢赏，谁念袁安卧掩扉。
大司成王公邀集徐圜
作者：姚光虞
朝代：明

上公别业敞秋筵，水榭山亭隐洞天。荡桨荷花红漾日，停杯修竹翠含烟。楼前钟阜当窗出，树杪秦淮带郭悬。何似西园开邺下，词人飞盖夜翩翩。
寄同年杨孺培
作者：姚光虞
朝代：明

闻尔江潭赋卜居，乾坤生计只樵渔。已知楚客伤兰佩，不向王门曳锦裾。归去独怜贫靖节，倦游谁识病相如。安期岩畔频回首，何日山中共结庐。
寄同年陈明佐
作者：姚光虞
朝代：明

粤海频年信息疏，春来迁客意何如。蜀中旧草征蛮檄，白下今传谏猎书。长孺祇应留禁闼，安仁未拟赋閒居。珠江二月归鸿满，迟尔新篇为起予。
寄永嘉刘郡丞
作者：姚光虞
朝代：明

西粤风尘感昔游，别来又复忆东瓯。天涯知己谁青眼，世上浮名共白头。千里梦悬华盖月，一封书到冶城楼。剡溪延伫无多路，不得轻移雪夜舟。
得陈明佐书
作者：姚光虞
朝代：明

尺素东来蜀道长，交游谁问老冯唐。官贫祇欠尊中酒，客久能添镜里霜。锦水曾闻遗圣迹，阆州何事断人肠。杜陵诗卷今犹在，为访桥西旧草堂。
拟古十九首 其一 行行重行行
作者：姚光虞
朝代：明

寒日照疏林，北风何冽冽。河梁一分手，即为万里别。去去把征衣，遥遥望车辙。君行何当还，令我中抱热。玄冬繁冰霜，江河迥且长。居常同室欢，奄忽隔两乡。辰参东西驰，日月互相望。但嗟行者远，谁怜居者伤。
拟古十九首 其七 明月皎夜光
作者：姚光虞
朝代：明

迢迢仲秋夕，璧月扬素辉。仰视河汉间，灿灿明星稀。白露泫庭柯，蟋蟀鸣声悲。鸿雁天际翔，岁暮将何之。言念平生欢，结交贫贱时。一朝致青云，弃我如敝帷。物候有变迁，人情难久持。友道日荆棘，叹息谷风诗。
拟古十九首 其三 青青陵上柏
作者：姚光虞
朝代：明

青青松与柏，轮囷山之阿。人生寄一世，迅速如颓波。及时为欢娱，有酒且高歌。遨游宛洛间，騕袅鸣玉珂。宛洛多王侯，邑里竞繁华。车马日缤纷，第宅郁嵯峨。别馆接离宫，一一凌烟霞。恣意且游瞩，戚戚将如何。
拟古十九首 其九 庭中有奇树
作者：姚光虞
朝代：明

迟迟艳阳日，蔼蔼众芳发。忽忆同心人，经时向吴粤。采芳欲遗之，天长路难越。卷置怀袖中，馨香何由彻。
拟古十九首 其二 青青河畔草
作者：姚光虞
朝代：明

灼灼池中花，茸茸涧边草。婉婉青楼女，粲粲颜色好。悠悠理朱弦，缓缓歌窈窕。游子行不归，日夕念远道。空房寂无人，沉忧涕盈抱。
拟古十九首 其五 西北有高楼
作者：姚光虞
朝代：明

高楼一何高，岧峣乃百尺。绮疏凌层霄，飞甍临广陌。其中多佳人，一一倾城色。弦歌发新声，宛转谐金石。馀响入青云，高唱娱日夕。往来道旁者，岂无知音客。安得褰衣裳，和歌于其侧。日暮门墙外，伫望空叹息。
拟古十九首 其八 冉冉孤生竹
作者：姚光虞
朝代：明

郁郁庭中树，生为连理枝。结发成婚姻，恩爱两相宜。如何远行迈，悠悠在边陲。一去今十年，轩车未旋归。不见园中花，当春竞芳菲。采采不及时，零落将何为。我心信匪石，不可以转移。愿君怀夙欢，毋忘皓首期。
拟古十九首 其六 涉江采芙蓉
作者：姚光虞
朝代：明

江干有芙蓉，泽畔多芳芷。涉江复泛泽，采以致君子。延伫天之涯，相隔乃万里。远道不得达，惆怅情何已。
拟古十九首 其十 迢迢牵牛星
作者：姚光虞
朝代：明

天际有灵匹，河汉日相隔。一水何悠悠，可望不可即。七襄久脱骖，机杼恒罢织。岂无欢会期，望渺初秋夕。伫立河之干，含情泪沾臆。
拟古十九首 其十一 回车驾言迈
作者：姚光虞
朝代：明

策马出郊圻，行行即长路。西风莽摇落，百卉悉非故。荣枯自有时，人生苦不悟。少壮能几何，忽焉已衰暮。混混大化中，终同草木腐。不朽在荣名，勉旃早自树。
拟古十九首 其十七 孟冬寒气至
作者：姚光虞
朝代：明

时维孟冬夕，天气凄以清。寒飙入高树，霜露浩且盈。起视夜何其，河漠见参横。蟋蟀入我床，蛩螀草间鸣。逝节何迅速，感时偏多惊。脉脉步前除，中抱不自明。良晤何悠悠，胡以慰我情。
拟古十九首 其十三 驱车上东门
作者：姚光虞
朝代：明

晚出城东门，落日照高树。衰草遍郊原，松楸绕长路。草间何累累，前代公侯墓。翁仲卧荒烟，残碑断以仆。嗟彼地下人，在昔贵而富。一朝即玄堂，终古如长暮。时移与代迁，子孙不知处。俯仰慨今昔，胡为不觉悟。挈榼且携壶，及时且游豫。
拟古十九首 其十九 明月何皎皎
作者：姚光虞
朝代：明

遥夜不能寐，揽衣起凭栏。皓月流中闺，明河亘天端。怅然忆远人，川原浩漫漫。君去行役劳，妾处多苦艰。契阔慰何时，俯首为泛澜。
拟古十九首 其十二 东城高且长
作者：姚光虞
朝代：明

高城郁崔嵬，阿阁壮且丽。复道相回环，云雾森亏蔽。郊墟草树黄，飒飒北风厉。狐兔走平陆，荏苒将暮岁。青楼有佳人，倚柱多幽思。当此摇落时，怀人不能置。闭户理朱弦，宫徵一何备。曲罢仍徘徊，清歌助悲慨。含意将告谁，沉忧叹寤寐。思为兰麝香，得近君衣被。
拟古十九首 其十五 生年不满百
作者：姚光虞
朝代：明

人生七十稀，而况年至百。所贵能达生，徒忧亦何益。诞者求神仙，愚者爱金帛。不如且置酒，长筵日招客。百年如隙驹，岁月良可惜。
拟古十九首 其十八 客从远方来
作者：姚光虞
朝代：明

故人渺天末，遗我一尺书。书中复何言，但言久离居。当时游子衣，貂裘敝无馀。去日犹少壮，今已毛发疏。卷书不能读，陨涕沾衣裾。
拟古十九首 其十六 凛凛岁云暮
作者：姚光虞
朝代：明

霜雪载道路，鸿雁鸣声悲。游子万里去，越在天之涯。北风何凄凄，远道寒无衣。尺书久不来，日夕怀音徽。冉冉芳岁徂，行客无还期。不惜岁月迈，所忧华发滋。独宿空房中，思君久徘徊。明月照绮窗，疏灯鉴重帏。寤言长相思，涕下不可挥。离忧千万端，卑怀君讵知。
拟古十九首 其十四 去者日以疏
作者：姚光虞
朝代：明

处世若传舍，今古相推迁。出郊试骋望，迥野俱荒阡。人匪金石伦，谁能久延年。贵贱同物化，荣辱亦茫然。自拟挽歌词，叹此达者贤。
拟古十九首 其四 今日良宴会
作者：姚光虞
朝代：明

佳辰倡高会，广宴陈中堂。宾友满四座，冠佩鸣锵锵。绮错一何纷，琬液流霞觞。堂上鼓瑟琴，堂下吹笙簧。即此娱心意，相与复翱翔。佳辰岂易得，欢会安可常。少年不为乐，老至徒慨慷。
拟古十九首·行行重行行
作者：姚光虞
朝代：明

寒日照疏林，北风何冽冽。河梁一分手，即为万里别。去去把征衣，遥遥望车辙。君行何当还，令我中抱热。玄冬繁冰霜，江河迥且长。居常同室欢，奄忽隔两乡。辰参东西驰，日月互相望。但嗟行者远，谁怜居者伤。灼灼池中花，茸茸涧边草。婉婉青楼女，粲粲颜色好。悠悠理朱弦，缓缓歌窈窕。游子行不归，日夕念远道。空房寂无人，沉忧涕盈抱。青青松与柏，轮囷山之阿。人生寄一世，迅速如颓波。及时为欢娱，有酒且高歌。遨游宛洛间，騕袅鸣玉珂。宛洛多王侯，邑里竞繁华。车马日缤纷，第宅郁嵯峨。别馆接离宫，一一凌烟霞。恣意且游瞩，戚戚将如何。佳辰倡高会，广宴陈中堂。宾友满四座，冠佩鸣锵锵。绮错一何纷，琬液流霞觞。堂上鼓瑟琴，堂下吹笙簧。即此娱心意，相与复翱翔。佳辰岂易得，欢会安可常。少年不为乐，老至徒慨慷。高楼一何高，岧峣乃百尺。绮疏凌层霄，飞甍临广陌。其中多佳人，一一倾城色。弦歌发新声，宛转谐金石。馀响入青云，高唱娱日夕。往来道旁者，岂无知音客。安得褰衣裳，和歌于其侧。日暮门墙外，伫望空叹息。江干有芙蓉，泽畔多芳芷。涉江复泛泽，采以致君子。延伫天之涯，相隔乃万里。远道不得达，惆怅情何已。迢迢仲秋夕，璧月扬素辉。仰视河汉间，灿灿明星稀。白露泫庭柯，蟋蟀鸣声悲。鸿雁天际翔，岁暮将何之。言念平生欢，结交贫贱时。一朝致青云，弃我如敝帷。物候有变迁，人情难久持。友道日荆棘，叹息谷风诗。郁郁庭中树，生为连理枝。结发成婚姻，恩爱两相宜。如何远行迈，悠悠在边陲。一去今十年，轩车未旋归。不见园中花，当春竞芳菲。采采不及时，零落将何为。我心信匪石，不可以转移。愿君怀夙欢，毋忘皓首期。迟迟艳阳日，蔼蔼众芳发。忽忆同心人，经时向吴粤。采芳欲遗之，天长路难越。卷置怀袖中，馨香何由彻。天际有灵匹，河汉日相隔。一水何悠悠，可望不可即。七襄久脱骖，机杼恒罢织。岂无欢会期，望渺初秋夕。伫立河之干，含情泪沾臆。策马出郊圻，行行即长路。西风莽摇落，百卉悉非故。荣枯自有时，人生苦不悟。少壮能几何，忽焉已衰暮。混混大化中，终同草木腐。不朽在荣名，勉旃早自树。高城郁崔嵬，阿阁壮且丽。复道相回环，云雾森亏蔽。郊墟草树黄，飒飒北风厉。狐兔走平陆，荏苒将暮岁。青楼有佳人，倚柱多幽思。当此摇落时，怀人不能置。闭户理朱弦，宫徵一何备。曲罢仍徘徊，清歌助悲慨。含意将告谁，沉忧叹寤寐。思为兰麝香，得近君衣被。晚出城东门，落日照高树。衰草遍郊原，松楸绕长路。草间何累累，前代公侯墓。翁仲卧荒烟，残碑断以仆。嗟彼地下人，在昔贵而富。一朝即玄堂，终古如长暮。时移与代迁，子孙不知处。俯仰慨今昔，胡为不觉悟。挈榼且携壶，及时且游豫。处世若传舍，今古相推迁。出郊试骋望，迥野俱荒阡。人匪金石伦，谁能久延年。贵贱同物化，荣辱亦茫然。自拟挽歌词，叹此达者贤。人生七十稀，而况年至百。所贵能达生，徒忧亦何益。诞者求神仙，愚者爱金帛。不如且置酒，长筵日招客。百年如隙驹，岁月良可惜。霜雪载道路，鸿雁鸣声悲。游子万里去，越在天之涯。北风何凄凄，远道寒无衣。尺书久不来，日夕怀音徽。冉冉芳岁徂，行客无还期。不惜岁月迈，所忧华发滋。独宿空房中，思君久徘徊。明月照绮窗，疏灯鉴重帏。寤言长相思，涕下不可挥。离忧千万端，卑怀君讵知。时维孟冬夕，天气凄以清。寒飙入高树，霜露浩且盈。起视夜何其，河漠见参横。蟋蟀入我床，蛩螀草间鸣。逝节何迅速，感时偏多惊。脉脉步前除，中抱不自明。良晤何悠悠，胡以慰我情。故人渺天末，遗我一尺书。书中复何言，但言久离居。当时游子衣，貂裘敝无馀。去日犹少壮，今已毛发疏。卷书不能读，陨涕沾衣裾。遥夜不能寐，揽衣起凭栏。皓月流中闺，明河亘天端。怅然忆远人，川原浩漫漫。君去行役劳，妾处多苦艰。契阔慰何时，俯首为泛澜。
春日
作者：姚光虞
朝代：明

江北江南春去，园林无数花飞。萋萋芳草满路，何事王孙未归。
杂咏
作者：姚光虞
朝代：明

客有嗟王嫱，自恃好颜容。一失画者欢，远丧胡尘中。汉后去掖庭，久处长门宫。已购长卿赋，承恩以始终。予前对客评，不见汉祢衡。声名起鹗荐，遂为江夏倾。秦政急逐客，李斯不肯行。宠利为祸媒，毕竟具五刑。近燎势多焦，争道寡全軿。薄劣守穷贱，且以安吾生。我闻九方皋，相马沙丘北。所观以天机，安辩骊黄色。马既入秦庭，灭没若亡失。天閒尽不如，伯乐起叹息。世岂无皋俦，往往视形骨。遂令沃若步，垂老困伏枥。不见素王言，骥称匪由力。伟矣缠薪人，千载信神识。
杂咏·其一
作者：姚光虞
朝代：明

客有嗟王嫱，自恃好颜容。一失画者欢，远丧胡尘中。汉后去掖庭，久处长门宫。已购长卿赋，承恩以始终。予前对客评，不见汉祢衡。声名起鹗荐，遂为江夏倾。秦政急逐客，李斯不肯行。宠利为祸媒，毕竟具五刑。近燎势多焦，争道寡全軿。薄劣守穷贱，且以安吾生。
杂咏·其二
作者：姚光虞
朝代：明

我闻九方皋，相马沙丘北。所观以天机，安辩骊黄色。马既入秦庭，灭没若亡失。天閒尽不如，伯乐起叹息。世岂无皋俦，往往视形骨。遂令沃若步，垂老困伏枥。不见素王言，骥称匪由力。伟矣缠薪人，千载信神识。
渡江舟次寄送桢伯致仕还里中
作者：姚光虞
朝代：明

楚江归客片帆悬，万里秋风兴浩然。岂谓扬雄疲执戟，已知苏晋欲逃禅。罗浮林壑双藜杖，珠海烟云一钓船。但使幽栖能避俗，何须三顷鉴湖田。有客抽簪去不还，清秋归卧大崙山。白云直欲寻真隐，青琐无心恋旧班。岁月催人双鬓短，乾坤任我一身閒。何时杖策朱明洞，四百峰峦尔共攀。
渡江舟次寄送桢伯致仕还里中·其一
作者：姚光虞
朝代：明

楚江归客片帆悬，万里秋风兴浩然。岂谓扬雄疲执戟，已知苏晋欲逃禅。罗浮林壑双藜杖，珠海烟云一钓船。但使幽栖能避俗，何须三顷鉴湖田。
渡江舟次寄送桢伯致仕还里中·其二
作者：姚光虞
朝代：明

有客抽簪去不还，清秋归卧大崙山。白云直欲寻真隐，青琐无心恋旧班。岁月催人双鬓短，乾坤任我一身閒。何时杖策朱明洞，四百峰峦尔共攀。
玉亭漫述
作者：姚光虞
朝代：明

永夏池亭且啸敖，门前休问长蓬蒿。微官始信如鸡肋，散地今看似马曹。无客经时慵束带，有诗终日任挥毫。不妨寂寞长扃户，赢得清閒对浊醪。
赠别黄幼彰次韵
作者：姚光虞
朝代：明

傍午何人此扣扃，携尊特过子云亭。天涯作客头俱白，世上看君眼独青。诗为穷愁工亦拙，酒于惜别醉还醒。南行紫气庾关满，谁倚青牛乞著经。
送周国雍守顺庆
作者：姚光虞
朝代：明

使君千骑拥朱幡，此去谁云蜀道难。列郡分符虞岳牧，前驱负弩汉衣冠。湓城月色扬舲渡，巫峡涛声倚剑看。行矣外台今不薄，循良卿相满长安。
送杨佥宪之云南
作者：姚光虞
朝代：明

万里看君拥传行，夜郎天外见滇城。百蛮揽辔边尘静，六月飞霜宪府清。骢马声华留建业，碧鸡词赋起昆明。西南到日仍传檄，父老争迎汉长卿。
送沈库部守廉州
作者：姚光虞
朝代：明

吴下才名沈隐侯，独骑紫马向南州。离筵晓落三山寺，征旆晴分四月秋。客到炎方春雨满，珠还沧海夜光浮。汉家铜柱今犹在，此去凭君一借筹。
长门怨
作者：姚光虞
朝代：明

澹月疏星夜色深，长门鱼钥漏沉沉。翠华望断无消息，空听蛩螀彻晓吟。
高树
作者：姚光虞
朝代：明

高树阴森覆大堤，归鸦无数夕阳啼。祇愁夜半狂风起，不得深枝自在栖。
高门桥晚归
作者：姚光虞
朝代：明

满路垂杨芳草，一溪流水落花。山边林木蓊郁，深处定有人家。
鸡鸣寺同国学诸公登望
作者：姚光虞
朝代：明

岧峣山寺挂城头，晚向山城上寺楼。万里潮声扬子渡，千门树色秣陵秋。僧从上界依云卧，客似南皮选胜游。临眺不堪重吊古，由来江左帝王州。
九日登金明寺阁同郭次甫董玄宰限山字
作者：姚兖
朝代：明
体裁：五言律诗

宝阁千寻起，丹梯九日攀。云阴初度海，雨气忽沉山。林外枫俱落，沙边鸟独还。谁知寥廓士，一半出人间。
兴善寺访戚希仲养疴西林禅房限韵
作者：姚兖
朝代：明
体裁：五言律诗

桥分龙藏北，水接马泾西。一棹通祇苑，孤筇引曲堤。梅同残雪映，竹覆湿云低。不浅陶潜兴，清尊许共携。
周公瑕山居
作者：姚兖
朝代：明
体裁：五言律诗

六月岩扉静，轻舠偶一过。凉阴高落梓，香气近浮荷。场旷鸡豚散，林深鸟雀多。相逢幽兴惬，隔岸复闻歌。
寄怀朱宗鲁大医
作者：姚兖
朝代：明
体裁：七言律诗

忆昔都城醉故人，暌携二十四回春。心随明月长飞梦，目断停云欲怆神。藏室书成周柱史，丹箴笔纪汉宫臣。何时得副还山望，芝草琅玕共采真。
湖涘楼
作者：姚兖
朝代：明
体裁：七言律诗

五龙桥畔散芳洲，登眺凌虚昔有楼。烟霭乍分杨柳榭，风光不断木兰舟。塔悬宝髻当杯出，波荡湘裙入镜游。共说烈姬诗句好，年年春色唤人愁。
镇江舟中食鱼
作者：姚友直
朝代：明
体裁：古风

金陵城中住七月，客居无地怜弹铗。扁舟九月出城东，大江秋水如白虹。扬帆南下一千里，江上人家渔作市。大鱼头尾长过人，垆头香压梨花春。鱼贱可食酒可饮，万事尽付邯郸枕。
怀仙志
作者：姚启璧
朝代：明

一死如何一笑轻，西楼消息问飞琼。儿家旧倚清商曲，长付秋蛩怨月明。
怀胡孝廉谒选
作者：姚和鼎
朝代：明
体裁：五言律诗

偃蹇惭予拙，飞腾羡尔行。春风燕市酒，夜雨阖闾城。吏隐怀方朔，贫居笑马卿。相思有尺素，愁杀雁归声。
山台晓望怀仅初不至
作者：姚咨
朝代：明
体裁：五言律诗

客舍起常早，旷然思远游。弥伤岁华晚，来眺高台秋。落叶满山径，寒风吹敝裘。夫君独不至，湖水空悠悠。
桂亭为豫章万隐君赋
作者：姚咨
朝代：明
体裁：古风

南山郁秋霁，重峦桂花白。高人爱岩栖，跻攀理轻策。览彼云木秀，悠然纵所适。结亭青林端，幽赏非矫迹。泠风吹霞裾，凉月挂石壁。袭芳和天倪，饵实驻颜色。淮南讵可招，此意良自得。愿贻瑶华音，一慰山中客。
西楼席上听梨园琵琶戏赠
作者：姚咨
朝代：明
体裁：七言绝句

少年文采复风流，适意湖山竟日留。老去不忘歌舞兴，琵琶犹载木兰舟。
赠邓为山
作者：姚咨
朝代：明
体裁：七言律诗

移家远就古城隅，流水春来日满渠。踪迹已同贞士隐，殷勤不废古人书。当窗鸟语开帘后，泛几晴光洒翰初。五十为儒方自得，肯从京洛趁长裾。
送人游句曲
作者：姚咨
朝代：明

凫舄鹤袍辞世纷，望三峰下礼茅君。祈年欲啖金光草，好道宁披玉检文。绝巘琳宫当日见，上方清磬隔花闻。山中倘遇陶弘景，愿乞松风与白云。
送人游句曲
作者：姚咨
朝代：明

凫舄鹤袍辞世纷，望三峰下礼茅君。祈年欲啖金光草，好道宁披玉检文。绝絺琳宫当日见，上方清磬隔花闻。山中倘遇陶弘景，愿乞松风与白云。
送施武陵赴选铨部
作者：姚咨
朝代：明
体裁：古风

壮年读书富文藻，海内才名似君少。嗟跎老大尚青袍，未解谋生独闻道。负郭曾无二顷田，荒扉日掩生秋草。幸逢圣世急徵贤，忍甘蹭蹬终怀宝。长河流澌岁华晚，高风落木寒原晓。旅行千里勿复忧，都门岂乏同心好。君不见马周五十遇常何，一朝颖脱风尘表。
郊居自遣
作者：姚咨
朝代：明
体裁：七言律诗

前溪烟水路漫漫，长日郊居性所欢。老去自知双鬓改，春归一任百花残。闲窗寂寂晴丝绕，高树阴阴鸟梦寒。学《易》由来谙物理，惯将消息静中看。
上巳王邑侯招集水帘亭
作者：姚喜臣
朝代：明
体裁：古风

岳灵抽东臂，龙虬迸其鏬。聱牙函寒湫，一啸悬珠泻。何代割云棱，翼然探奇藉。古甍盖碧流，细练舒虹架。四坐水晶盘，河道折飞斝。接应万峰青，顾盼烟云下。江左昔风流，禊修鸣琴暇。眷言陟山阿，蒿目怅耕稼。玉乳沸松涛，珠咳絪兰麝。摩厓恣幽寻，寒绡垂日夜。老佛冷空山，趺坐观不舍。如何新素娥，长把银钩卸。流览对澄江，玄晖真脍炙。
上巳王邑侯招集水帘亭
作者：姚喜臣
朝代：明

岳灵抽东臂，龙虬迸其鏬。聱牙函寒湫，一啸悬珠泻。何代割云棱，翼然探奇藉。古甍盖碧流，细练舒虹架。四坐水晶盘，河道折飞斝。接应万峰青，顾盼烟云下。江左昔风流，褉修鸣琴暇。眷言陟山阿，蒿目怅耕稼。玉乳沸松涛，珠咳絪兰麝。摩厓恣幽寻，寒绡垂日夜。老佛冷空山，趺坐观不舍。如何新素娥，长把银钩卸。流览对澄江，玄晖真脍炙。
和杨大山游东岩韵
作者：姚喜臣
朝代：明

峰回翠叠对江天，木末凭阑意渺然。千尺阴松盘鹤盖，一声清磬起龙眠。道人唾落九天玉，学士毫挥万斛泉。高赋合推仙圣手，风骚还许俗为缘。
大忠祠
作者：姚喜臣
朝代：明

薄暮缘山麓，凄酸独对公。忠魂望曷极，块肉远成空。雀乱荒烟冷，碑危野草丰。邮亭暗月夜，马骨尚嘶风。
重辑内阁藏书有述
作者：姚士慎
朝代：明
体裁：古风

圣朝崇艺文，网罗古所稀。牙签列万轴，缥帙映黄扉。匪誇图籍富，钩深在玄机。微臣职编缉，仰占东壁辉。芸荪润几席，风清午漏微。恣览岂足多，望洋道岸希。默思备顾问，守要以为归。
东湖社集诗分得梨字
作者：姚士磷
朝代：明
体裁：五言律诗

犹忆过三曲，红楼信马蹄。香寻烟缕细，人醉月痕西。欢袖名争果，哀家句胜梨。肯忘花底约，应骂竹枝题。
别德清亲旧
作者：姚士磷
朝代：明
体裁：七言绝句

馀不空怜水上亭，水喧情语扰人听。羌山不解孤舟别，犹作当年扑面青。
原州夜哭
作者：姚士磷
朝代：明
体裁：古风

壬辰固原州，七月九日夜。悲风挟奇响，飘萧绕官舍。始闻唱吁喁，答和幽呜乍。陡如天哭倾，万声向耳泻。能令旱雷涕，足使壮心怕。须臾传鼓急，灵州败军下。甲骑五千人，一战死宁夏。更为侧耳听，秦声属垣榭。椎胸乱更点，跳地动兵架。极痛远模糊，情语杂号哑。父伤老莫终，妻悲我空嫁。兄弟相悲吟，手足安所借。别有儿女啼，似将总督骂。骂绝声更哀，鸡鸣不肯罢。明日边骑来，捷书覆黄帕。
周五移居新娶赋赠
作者：姚士磷
朝代：明
体裁：七言律诗

门护新云第五家，鸳鸯影浸小楼斜。墙分别院宜男草，窗借东邻杏子花。得月已教安晓镜，临流未许浣春纱。携将满箧催妆句，散作机中片片霞。
周绮生移居
作者：姚士磷
朝代：明
体裁：五言律诗

篱落借春城，盘纡觅路生。瓶花携旧蝶，邻树唤新莺。粉院宜妆好，虚窗叶句清。寻常门外草，一倍搅人情。
帆影阁为僧照渊作
作者：姚士磷
朝代：明
体裁：五言律诗

片席出林杪，惊看阁树枝。划空争鸟疾，抱水受风迟。却认此身住，翻看彼岸移。欲分衣上冷，交臂短窗时。
洪庆之移居
作者：姚士磷
朝代：明
体裁：七言律诗

到门溪路淡秋花，手帖吟篇亦五车。自觉地先成锦里，谁将村更说杨家。浓留郭橐宜人树，绿蔓忠宣带子瓜。还羡小楼空里胜，远帆归雁晚来霞。
登金明佛阁时舷公示疾
作者：姚士磷
朝代：明
体裁：七言律诗

倒影虚含鸟道明，故山不见四愁生。黏空草树全当槛，浸地寒涛夜入城。云向维摩邀起色，秋怜野客送新晴。坐听竹底来清梵，奈可西窗乱叶声。
见月有怀
作者：姚士磷
朝代：明
体裁：七言绝句

记得船窗写夜新，去年今夕念相亲。当轩就是当时月，不见呼侬看月人。
赠吴少君
作者：姚士磷
朝代：明
体裁：五言律诗

忆过松院夕，容鬓念年时。能老人翻怪，贪幽自不知。无家依密友，有杖当佳儿。为问帘前雪，应催昨夜诗。
赠顾道民
作者：姚士磷
朝代：明
体裁：古风

耳中有君如古人，得见人与青山春。雄杰从来名姓重，谈对愈觉肝肠真。破琴长铗角弓靶，当今谁为用君者。自怜有足不能飞，犹笑零丁脚如马。
过东阿舆人能言曹子建葬处
作者：姚士磷
朝代：明
体裁：七言绝句

天末云西一抹晴，鱼山草木气如生。子桓石壮陵前马，未必舆儓识姓名。
送化公之五台
作者：姚士磷
朝代：明
体裁：五言律诗

名山深代北，登蹑暂离群。一杖远穿雪，五峰高入云。经行临朔漠，衣带见河汾。妙听證无语，清吟独为闻。
送沈明德礼玄岳
作者：姚士磷
朝代：明
体裁：五言律诗

春风知送客，吹向谢罗山。雪涨浮吴榜，云封劈楚关。足常垂外上，身似到空还。呼吸通群帝，留诗香案间。
送沈白生吏部北上
作者：姚士磷
朝代：明
体裁：古风

蓬勃秋风动船鼓，夹水芙蓉照行路。贫病还怜一老生，强起高歌送铨部。歌中历历何所言，太平枢机在典铨。不道先朝道先代，丁亥巳后甲午前。句馀当湖三太宰，朝宁因之颜色改。神鼎诛魂死湿灰，鬼工折气生风采。于时曹署谁最雄，惟顾掌选赵考功。置身每当特立地，纵翮便可双摩空。自兹倒置名实紊，用人言资怒言品。计书堪作党人碑，野计应多辨奸论。祗今当轴能改弦，公称今日山巨源。伫看启书荐才贤，手揭名教悬中天。
送郁伯承同朱太史游天台
作者：姚士磷
朝代：明
体裁：古风

多君慕雄胜，贾勇向仙山。抽毫染霞气，题诗苍翠间。胸中别会生烟树，眼青如山口瀑布。见藏太史几函书，掷碎兴公一篇赋。君看天台我看君，看君衣上归来云。
送郁文茂赴新宁州幕
作者：姚士磷
朝代：明
体裁：七言律诗

佩刀曾说梦中悬，南趁邕州下濑船。秦吉了能传讼语，那投猺肯纳官钱。荔房供摘红漙露，榕树排衙绿染天。蛮幕有时趋大府，娵隅应和郝生篇。
题曹鸣皋参军园池
作者：姚士磷
朝代：明
体裁：五言律诗

洞壑怪烟霞，曾藏太史馀。林光悦过鸟，山影压游鱼。白扫花和粉，青留笋作书。每嗔蛮府梦，吟彻夜窗虚。
鸳鸯栗同董遐周赋
作者：姚士磷
朝代：明
体裁：七言律诗

云锁金滩晓梦通，朅来锦里小园东。笑怜一线分黄玉，巧学双飞入紫宫。裁出被馀潘令袖，自成行数隐侯工。绣床忽借纤纤手，剥得先呼与阿侬。
下峡
作者：姚夔
朝代：明
体裁：五言律诗

瞿塘天下险，巫峡势相连。夹岸千寻壁，中流一罅天。山空无兽迹，江逼少人烟。唯听鼕鼕鼓，朝牵百丈船。
蒙城课士
作者：姚大英
朝代：明
体裁：古风

风云走豹三千里，文章突变沧江水。中有鲤鱼百尺长，锦鳞照耀山光紫。振衣万仞时一观，五星灿烂生毫端。崆峒有剑倚南极，俄飞龙影映花砖。南极花砖两无识，吹罢青藜逢太乙。杖头应有虹霓腾，西寺将军总干立。传呼惊散华山云，海若楼台蜃欲吞。鳄怪聊须暂移去，莫教啼彻杜鹃魂。
游虎丘
作者：姚奇胤
朝代：明
体裁：七言绝句

高丘窈窕恣幽探，席展诸天坐蔚蓝。听彻疏钟归棹动，半塘渔火泊城南。
秋夜
作者：姚奇胤
朝代：明
体裁：古风

遥夜苦无寐，起视明月光。凉风天上来，随月入我堂。披衣步前除，独立以傍徨。蟪蛄既已鸣，鸿雁亦来翔。感此时物变，怨彼去日长。生非金石姿，安得恒寿康。忧来不可辍，慷慨吟此章。
五松歌
作者：姚奎
朝代：明
体裁：古风

蒙恬大将扶苏子，万里策勋封不与。却将官爵授五松，祖龙颠倒乃如此。咸阳一火二世亡，五松留得摩穹苍。真宗六龙昔巡幸，易名御帐扬休光。猗欤松兮遇知己，伤哉处世多奇士。负才抗节竟沈沦，不及寒松反多矣。我来几度坐清影，绿阴满地苍烟冷。抚摩长顾发哀歌，空山落日愁奈何。
泰山雪后
作者：姚奎
朝代：明
体裁：七言律诗

晓天红日放高晴，小坐山舆踏雪行。冻树裹花春有迹，寒溪结玉水无声。烟销绝顶群峰露，风度虚岩万籁生。老衲云深知我过，数声清磬出松迎。
冬日
作者：姚妫俞
朝代：明
体裁：七言律诗

坐拥乌皮倚隐囊，且翻梵夹静焚香。凄凄庭院悲风急，漠漠江天朔雁翔。一段旅怀还磊落，百年心事付苍茫。登楼望远迷乡树，又见寒鸦送夕阳。
芙蓉
作者：姚子云
朝代：明

东山未许谢公閒，别墅偏开荷叶湾。郭外沙堤新旧筑，马前云树有无间。歌闻花底遥分韵，影识池边近解颜。濯魄冰壶谁得似，擎杯坐听水潺潺。
山庄合咏
作者：姚子蓉
朝代：明

半生别恨寄渔樵，欲拉巢怀未可招。洞有桃花犹是汉，丹无神术愧为姚。云閒客至泉初碧，窗静禽呼草自夭。坐久凉生更进酌，几声细雨打亭蕉。
秋杪宿准提阁
作者：姚子蓉
朝代：明

万情销一宿，四野白无边。阁静山为梦，湖空水得禅。虚烟生暮气，老树卧秋天。僧语灯残后，寒声岭外悬。
西湖宴集
作者：姚子蓉
朝代：明

湖流曲折夜生潮，水国微茫乐事饶。红叶影飘钟出寺，寒鸦声起麓归樵。悬知别后情千缕，且复尊前醉一瓢。莫讶严城笳鼓急，峰头白鹤正相招。
夏兴
作者：姚孙棐
朝代：明
体裁：古风

夙尚寄林泉，学仕空颠倒。颓龄倦知还，藏身以为宝。丛薄雉不惊，潜鳞欣在藻。翛然山中人，蓬蔽怡襟抱。
闻方坦庵至宁古塔近况
作者：姚孙棐
朝代：明
体裁：七言律诗

使者因声及远天，细询居处更依然。须犹如戟惟添雪，诗可忘愁似涌泉。渐有江涛传鸭绿，几曾山色类龙眠。由来名士多荒谴，见说潮阳路八千。
客中除夕
作者：姚孙森
朝代：明
体裁：五言律诗

故国当今日，闺人还倚扉。此时犹不至，始拟未成归。忍泪供生菜，多愁任敝衣。应难独守岁，凭梦出深帏。
久雨新霁喜殷氏兄弟邀饮
作者：姚孙矩
朝代：明
体裁：古风

闭门十日阴，门外喧屐齿。已闻前溪涨，更见属垣圮。曜灵胡匿辉，风雨横如驶。暮霞照东隅，鱼尾差可拟。凌晨下檐楹，邂逅逢之子。相邀卧瓮头，一斗饮未已。醉翁意有在，歌者声且止。
车中漫纪
作者：姚孙矩
朝代：明
体裁：五言律诗

茅店孤灯黯，绳床旅梦安。不知一夜雪，但觉五更寒。际晓山山白，因风树树残。忧时谁纪瑞，默坐卷帘看。
仙屯夜月
作者：姚守辙
朝代：明

万里无云天宇宽，仙峰海外月光团。琼枝未稳南飞鹊，玉兔长调不老丹。龙戏明珠归巨海，鹤翻清影傍高坛。银河若借张槎泛，直驾长风入广寒。
夕阳牧唱
作者：姚守辙
朝代：明

短笠疏林百事轻，驯徒群牧两忘情。芦笳空谷无腔调，乾糗蒙泉不和羹。纵剧舞残春草绿，赓歌声逐晚风清。夕阳归去浑无事，梦入高秋兆有成。
建江澄碧
作者：姚守辙
朝代：明

遥从黎婺浚源头，环抱孤城据上流。白芷绿蓠春冉冉，落霞孤鹜晚悠悠。鱼龙听曲波心跃，舟楫穿星镜面游。独立苍茫增叹赏，朝宗一派海门秋。
文笔生华
作者：姚守辙
朝代：明

五指伸来笔一尖，建州泰运属先占。孤高气概齐华岳，熣灿文光逼玉蟾。雨露长滋千古润，风霜不改九秋严。精华信是乾坤瑞，遥耸中原作巨瞻。
泵井涵清
作者：姚守辙
朝代：明

盘据神龙吐玉涎，山灵朝暮护云烟。直从太华分玄酒，不数牂牁占醴泉。解愠啜甘随满腹，涓流溥利下平田。年来我绝千金想，愿借清泠洗俗缘。
湳白渔歌
作者：姚守辙
朝代：明

落落那能系此踪，生涯江上任飘蓬。云开棹破芦花月，浪静歌生莼菜风。魂梦动随流水淡，沙鸥盟狎友情浓。几回醉醒烟波阔，还觉山高日未红。
潭览晴云
作者：姚守辙
朝代：明

飞鹑风动涉晴沙，锁翠云深景欲赊。五色别开新锦绮，一湾长抱旧人家。捲舒浓淡堪图画，拥蔼红黄换物华。烟水休云三岛隔，且输耕读得生涯。
金鸡献瑞
作者：姚守辙
朝代：明

羽人家却在丹丘，鸡放云峰最上头。早唤三农春梦醒，寒冲八表月光浮。南来海阔无函谷，北望山高忆凤楼。奇甸太平今有象，和声夜夜满忠州。
齐女墓
作者：姚宗仪
朝代：明

虞山秀色可餐松，齐女当年葬此中。枯骨终为吴地鬼，招魂岂复到山东。
同朱十汎舟镜湖过祁六紫芝书屋留饮赋此
作者：姚宗典
朝代：明
体裁：五言律诗

镜水八百里，轻舟信所之。回塘柳姑庙，独树项王祠。白露采菱角，乌篷维柳枝。相过紫芝屋，烂醉亦无辞。
戊辰春日有怀白阳毕老公祖
作者：姚履素
朝代：明

毕公事业耀三宸，忽厌风尘乞此身。竹叶江湖渔艇夜，梅花烟雨芰裳新。岱宗山色朝生翠，渤海波光远媚人。记得为郎同舍日，燕台挥麈白云春。
雨后官舍谩成
作者：姚山
朝代：明

雨歇凉生风入扉，日长官舍客来稀。竹窗破梦人初起，松院新晴鹤试飞。花落残红知蝶少，树垂重绿见春归。客怀无事难消遣，闲对青山看夕晖。
观海歌
作者：姚岳祥
朝代：明

海水清，涵天浴日无垢冥。海水广，吞河吸川有消长。海水深，蛟龙蟠伏杳难寻。海水阔，归空浩荡竟洞达。我欲溯流穷其源，颇奈江洋不可前，谁窥浴日与涵天。我欲控澜扬其波，力不从心可奈何，谁测吸川与吞河。我欲浮舟问其津，百怪纷纷复芸芸，谁辨蛟龙之神。我欲横矶濯吾足，万涛奔逐复奔逐，谁捣归墟之谷。时维四月暂成隙，偶携故人共登剧。凭高纵眺沧溟宽，依稀欲遇乘槎客。烛龙蒸郁海若骄，白浪茫茫山欲摇。恶风昼起鸣蹊马，瘴雾昏笼喷怒潮。鳌使更番缩不住，蜃楼出没近犹饶。张帆怯见红旗动，鼓鬣疑将赤岸飘。更有潢池弄兵者，连艘挝鼓西南下。扬戈顿使洪涛腥，一炬堪怜万家赭。白骨漂流葬鱼腹，夜夜水滨新鬼哭。马上将军知不知，犹向华筵厌粱肉。万里尧天覆帱均，海隅渺渺念吾民。寄语将军须努力，好教一战净妖氛。
那阳山
作者：姚岳祥
朝代：明

翠微直上共游翱，万里寒光拂佩刀。象马参差悬古石，龙蛇结屈下奔涛。浮云不断峰阴合，旭日相将海气高。回首蛮荒天地老，独怜铜柱古□豪。
神庙寔录告成恭纪·其一
作者：姚希孟
朝代：明
体裁：七言律诗

绵绵凤历过先朝，寿域应同化日遥。棋局渐翻洛蜀谱，海王不问渭泾淆。九华帐里耽恭默，万玉班中点寂寥。仁厚颇兼黄老治，掞天无笔绘神尧。
神庙寔录告成恭纪·其二
作者：姚希孟
朝代：明
体裁：七言律诗

缅怀祖德岂难跻，八柄河魁手自持。凤诏未闻传墨敕，貂珰只许贡朱提。兵符细柳将军令，国计元和宰相稽。蝉鬓秀才垂紫袖，批红不改旧标题。
秋感
作者：姚希孟
朝代：明
体裁：七言绝句

秋容已到菊花枝，闭户萧然诵楚词。憔悴江蓠人不见，满庭凉月照相思。
送齐越石守绍兴
作者：姚希孟
朝代：明
体裁：五言律诗

万壑争流处，溪山属剡东。扁舟仍雪夜，五马自春风。官舍朝岚满，人烟夕照同。蓬莱让仙吏，安坐翠微中。
《接待寺八咏》 其一 元音堂
作者：姚广孝
朝代：明
体裁：五言绝句

道本静中心，秋潭皎月沉。无言得真趣，何用觅元音。
《接待寺八咏》 其七 松花室
作者：姚广孝
朝代：明
体裁：五言绝句

翠云压真松，凉影涵花埒。昼静鸟声幽，风窗堕晴雪。
《接待寺八咏》 其三 挹清阁
作者：姚广孝
朝代：明
体裁：五言绝句

虚阁映涟漪，祥龛隔蕙帷。夜寒深雪里，正是挹清时。
《接待寺八咏》 其二 含晖楼
作者：姚广孝
朝代：明
体裁：五言绝句

楼高逼层云，遥瞰东湖境。香断客不来，斜阳半帘影。
《接待寺八咏》 其五 云深处
作者：姚广孝
朝代：明
体裁：五言绝句

霭霭复冥冥，晨昏不断生。欲寻支遁宅，须待有钟声。
《接待寺八咏》 其八 听闻堂
作者：姚广孝
朝代：明
体裁：五言绝句

谁读贝多文，疏帘捲夕曛。临来无得说，江上冷秋云。
《接待寺八咏》 其六 一掬轩
作者：姚广孝
朝代：明
体裁：五言绝句

蕉叶度窗阴，池春绿涨深。谁将一掬水，大地作甘霖。
《接待寺八咏》 其四 止息斋
作者：姚广孝
朝代：明
体裁：五言绝句

悟得西来意，高斋闭止息。欲语众人知，流云去无迹。
上方
作者：姚广孝
朝代：明

莲宫据山椒，岧峣去天咫。风香花雨新，僧行白云里。幽沉树乐静，萧散烟钟起。人登石路迷，依依缘涧水。
与笑轩晚过颖山精舍
作者：姚广孝
朝代：明

偶同禅友到林中，竹院深深小径通。斜日在山人散后，乱蝉疏柳自秋风。
且停寺
作者：姚广孝
朝代：明

老年落魄犹非昔，破帽遮头谁识得。不问水郭与山村，杖藜到处寻陈迹。西丘地势一何壮，建国当年誇石勒。竺师赖有佛图澄，问道从容降词色。至今禅刹遗涧阿，松扉昼掩萦烟萝。水流涓涓水乐奏，山木黯黯山禽歌。樵人牧竖不敢到，竹径云断惟僧过。有碑千年字漫灭，忍使老眼空摩挲。神僧去久山无主，谁听塔上风铃语。古往今来一笑间，不用悲歌泪如雨。
京口览古
作者：姚广孝
朝代：明

谯橹年来战血乾，烟花犹自半凋残。五州山近朝云乱，万岁楼空夜月寒。江水无潮通铁瓮，野田有路到金坛。萧梁事业今何在，北固青青客倦看。
全室禅师使西天竺取经回朝奉和
作者：姚广孝
朝代：明

竺乾万里归来日，庭下松枝已向东。皓皓庞眉逾雪白，翩翩毳衲带云红。昙花瑞现传天界，贝叶文翻进帝宫。千手大悲增意气，护龙河上舞春风。
刘文贞公墓
作者：姚广孝
朝代：明
体裁：古风

良骥色同群，至人迹混俗。知己苟不遇，终世不怨讟。伟哉藏春公，簟瓢乐岩谷。一朝风云会，君臣自心腹。大业计已成，勋名照简牍。身退即长往，川流去无复。佳城百年后，郁郁芦沟北。松楸烟霭青，翁仲蘼芜绿。强梁不敢犯，何人敢樵牧。王侯墓累累，废不待草宿。惟公在民望，天地同倾覆。斯人不可作，再拜还一哭。
初春晚坐南轩喜王山人过访
作者：姚广孝
朝代：明

春阳势未舒，林深暮还冷。开轩怅久坐，独对青松影。石龛冱闲云，苔井响寒绠。惊客鸟翻翻，照佛灯耿耿。华畾辱远过，杂遝破幽静。临风笑语温，道念心已领。谅惟高世士，元非玩光景。遥送出林扉，新月悬西岭。
和徐一夔游龙山杂赋二首
作者：姚广孝
朝代：明

翛翛一禅宫，楼台隐金碧。松关掩呗音，花龛锁云迹。群僧礼祖馀，香灯自长夕。出崦不逢山，长江波淼淼。落日下遥汀，寒云翳沙鸟。延伫目难穷，孤帆来树杪。
和徐一夔游龙山杂赋二首·其一
作者：姚广孝
朝代：明

翛翛一禅宫，楼台隐金碧。松关掩呗音，花龛锁云迹。群僧礼祖馀，香灯自长夕。
和徐一夔游龙山杂赋二首·其二
作者：姚广孝
朝代：明

出崦不逢山，长江波淼淼。落日下遥汀，寒云翳沙鸟。延伫目难穷，孤帆来树杪。
喜陈冕广东回京
作者：姚广孝
朝代：明

诗满行囊兴未穷，来时还与去时同。鸥波窈窈孤云外，马路迢迢夕景中。衣润尚含榕叶雨，带香曾著荔花风。那知此日龙河会，却话听猿过峡东。
天界寺
作者：姚广孝
朝代：明

香刹依天极，彤云拥地维。龙蟠新赐额，龟负旧刊碑。金铎鸣风殿，珠幢影月墀。遥瞻晨祝罢，处处蔼春熙。
妙上人习静轩
作者：姚广孝
朝代：明
体裁：古风

岚岭照深屋，云松翳闲门。鸟啼惊曙白，花气觉春温。以兹迥尘境，自可澄真源。冥观了无法，何有寂与喧。
宿幻住草庵
作者：姚广孝
朝代：明

草庵寂寂住城西，寒夜重来乐旧栖。谯鼓无声更漏永，满林残月听乌啼。一灯长夜佛前明，庭树枝多宿鸟争。野外霜寒人未起，林僧肃肃又经行。
宿幻住草庵·其一
作者：姚广孝
朝代：明

草庵寂寂住城西，寒夜重来乐旧栖。谯鼓无声更漏永，满林残月听乌啼。
宿幻住草庵·其二
作者：姚广孝
朝代：明

一灯长夜佛前明，庭树枝多宿鸟争。野外霜寒人未起，林僧肃肃又经行。
宿福智精舍怀南邻张羽来仪
作者：姚广孝
朝代：明

我客怅无依，君居欣在迩。清谈夕散归，独卧松轩里。露香槛前桂，月色池上水。怀尔正沉沉，不知暮钟起。
寄虎丘蟾书记
作者：姚广孝
朝代：明

闻道蟾公似赞公，一瓶一钵寄山中。云封萝屋长疑雨，泉响松岩半是风。履破只缘行脚久，囊空非为作诗穷。遥思短薄祠前夜，共听寒钟出涧东。
山中见王㽘
作者：姚广孝
朝代：明

身外留黄犊，山中耕白云。不随樵子去，无路得寻君。
山行
作者：姚广孝
朝代：明

山前雨晴山后阴，权篱花繁萝径深。烧烟无数人家少，樵子两三来远村。断桥流水不可度，落日孤猿空候吟。
巨马河
作者：姚广孝
朝代：明
体裁：古风

大河拟长淮，湍去急如泻。未足限南北，犹能拒戎马。牛马顾其漘，蛟龙蛰其下。汹涌拍远天，漫演散平野。中流渔子多，两岸居人寡。从来燕赵间，纷纷战争者。以兹壮其国，固舍曾不舍。河伯愿扬灵，终古保民社。
师林精舍遇盈师夜坐
作者：姚广孝
朝代：明

空林长掩关，閒云去无迹。偶来值禅侣，清谈忘永夕。坐久磬声沉，松堂一灯寂。
开元寺雨中观梅
作者：姚广孝
朝代：明
体裁：七言绝句

遥思西崦开千树，漫往东林见一枝。烟雨冥蒙香影尽，为缘惆怅立多时。
张山人适见访暮归口号
作者：姚广孝
朝代：明

隔水茅堂尘静，临溪松户时开。烟碧涧边非草，云白山前是梅。琴为知音一曲，酒缘得意多杯。今日乘骖且去，明朝带鹤重来。
徐园看花已落
作者：姚广孝
朝代：明

自笑寻花独后期，残红粘砌绿萦枝。寻常日对犹多恨，况是斜风暮雨时。
日暮沙上口号
作者：姚广孝
朝代：明

寂寂村深路，人家尽掩扉。平沙萦鸟篆，疏树络云衣。无兴从南去，多情向北归。老年行履倦，宿不待斜晖。
春日西溪即事
作者：姚广孝
朝代：明

云断山峰远远，树回溪路斜斜。酒旗风飏村店，牛衣日晒田家。唤妇鸠藏密竹，引雏鸭聚圆沙。人晚棹歌归去，争先去折汀花。人家半依沙觜，舟子长停岸足。杨柳三株五株，桃花一簇两簇。斜阳澹澹牵黄，远水盈盈涨绿。老翁忘却投纶，因看晴鸥对浴。
春日西溪即事·其一
作者：姚广孝
朝代：明

云断山峰远远，树回溪路斜斜。酒旗风飏村店，牛衣日晒田家。唤妇鸠藏密竹，引雏鸭聚圆沙。人晚棹歌归去，争先去折汀花。
春日西溪即事·其二
作者：姚广孝
朝代：明

人家半依沙觜，舟子长停岸足。杨柳三株五株，桃花一簇两簇。斜阳澹澹牵黄，远水盈盈涨绿。老翁忘却投纶，因看晴鸥对浴。
晚步
作者：姚广孝
朝代：明

晚步出门去，林端见新月。牛羊下岭来，疏钟何处歇。行行且复伫，遥对西山雪。
晚过狮子林
作者：姚广孝
朝代：明

无地堪逃俗，乘昏复到林。半山云遏磬，深竹雨留禽。观水通禅意，闻香去染心。叩门惊有客，想亦为幽寻。
杨白花
作者：姚广孝
朝代：明
体裁：古风

杨白花，雪同色，最是无情况无力。西荡东飘意难必，断送春光何太疾！薄暮和烟点缘漪，化作浮萍自不知。颐托春风回故处，为伊吹入宫中树。
栖乌曲
作者：姚广孝
朝代：明

哑哑乌，结巢庭树枝。去年庭树官尽伐，主人不忍乌巢移。城上月明金柝罢，临风遥望乌来归。乌不归，主应恼，非是嗔乌情义少。愿汝结巢田野间，莫恋他家树枝好。
浒溪
作者：姚广孝
朝代：明

青山两岸分，夕渡舟横口。夏雨欲生莲，秋风先到柳。声残烟寺钟，香馀茆店酒。相见无别人，唯逢耕钓叟。
游龙泓洞
作者：姚广孝
朝代：明
体裁：古风

偶携虎林僧，潜入龙泓洞。盘桓竟忘返，游瞩从所纵。泉声风籁杂，云气烟岚共。奇迹由人成，灵瑞乃天送。岩深匿狂踪，窦曲应樵哢。壁仄微虫蛰，石罅古苔冻。不来宁免思，乍到翻疑梦。踟蹰感旧游，令人欲悲恸。
独庵老人自题像赞
作者：姚广孝
朝代：明

看破芭蕉桂杖子，等闲彻骨露风流。有时自把龟毛拂，只得虚空笑点头。
琴台
作者：姚广孝
朝代：明

崇台起云岑，夫差日游宴。七弦石上弹，闲花落馀片。风清松答响，烟茸草成荐。至今想馀音，泠泠散秋院。
登多景楼
作者：姚广孝
朝代：明
体裁：五言律诗

欲上唐朝寺，先登北固山。天涯青嶂远，树杪白云閒。烟磬兼潮响，风帆趁鸟还。只因多景致，过客自开颜。
登金山寺寄甘露湛源长老
作者：姚广孝
朝代：明

三度来登多景楼，妙高台上始能游。长江如练山如画，独倚阑干笑白头。
登锦峰山
作者：姚广孝
朝代：明
体裁：古风

奇峰起苍旻，秀色郁可采。灵石丽文华，晴空炫霞彩。烂斑剥青晕，絪缊杂芳霭。朝阳映犹晖，夕阴膏还蔼。或云神州仙，鞭驱过沧海。不经野火焚，讵逐岁年改。肃屐晓飞陟，昂然立如待。延瞩动幽抱，架户时有在。
白蚬江阻风夜宿江口兼怀徐贲
作者：姚广孝
朝代：明

颠风江渡难，停稆依茭葑。涛烟翳暝光，滩月侵寒梦。渔归候火明，凫眠忌芦动。遇险更思君，陡觉离愁重。
百花洲
作者：姚广孝
朝代：明

水滟接横塘，华多碍舟路。波红晴漾霞，沙白寒栖鹭。缘汀渔网集，隔渚菱歌度。不见昔游人，风烟自朝暮。
石经山
作者：姚广孝
朝代：明

峨峨石经山，莲峰吐金碧。秀气钟芯题，胜槩拟西域。竺坟五千卷，华言百师译。琬公惧变灭，铁笔写苍石。片片青瑶光，字字太古色。功非一代就，用藉万人力。流传鄙简编，坚固陋板刻。深由地穴藏，高从岩洞积。初疑神鬼工，乃著造化迹。延洪胜汲冢，防虞犹孔壁。不畏野火烧，讵愁藓苔蚀。兹山既无尽，是法宁有极。如何大业间，得此至人出。幽明获尔利，乾坤配其德。大哉弘法心，吾徒可为则。
秋日登海虞致道观
作者：姚广孝
朝代：明

琳馆无尘真福地，门前万竹自青青。丹成井底飞双鸽，桧老坛边布七星。鹤舞出林朝每见，龙吟归壑夜还听。我来祗为逃秋暑，非是寻仙问道经。
秋日重游海云精舍·其一
作者：姚广孝
朝代：明
体裁：五言律诗

昔年曾驻锡，此地喜重游。树影兼云合，蝉声带雨收。涧循松下砌，峰绕竹边楼。到后嗟难偶，吟踪去复留。
秋日重游海云精舍·其二
作者：姚广孝
朝代：明
体裁：五言律诗

一径通林远，时闻长者来。水光摇定室，松影落香台。桴为防彪设，轩因放鹤开。若将吟适兴，满眼是诗材。
秋日重游穹窿山海云精舍
作者：姚广孝
朝代：明

迢递青村外，崎岖紫逻间。过林才见日，到渡不逢山。一室依岩险，双扉傍竹閒。曾看云际鹤，向暮独飞还。
秋日重游穹窿山海云精舍·其二
作者：姚广孝
朝代：明

地远尘难到，人家半隔溪。放禅还候磬，起晓却凭鸡。云度随山窈，泉行趁涧低。披丛寻藓壁，更为刻新题。
秋蝶
作者：姚广孝
朝代：明

粉态凋残抱恨长，此心应是怯凄凉。如何不管身憔悴，犹恋黄花雨后香。
竹枝词
作者：姚广孝
朝代：明
体裁：词

一程烟水一程山，客子行时那得还。女儿击榜歌欲绝，愁见溪月自湾湾。
绿水曲
作者：姚广孝
朝代：明
体裁：古风

夕阳阁远树，春云散澄江。不见荡舟人，空对白鸥双。
自阜平县过大派山二百里抵五台游览成咏
作者：姚广孝
朝代：明

阜平从西来，大山与连谷。层冈历千重，一涧过百曲。剑铓露远峰，练色纾寒瀑。虎迹屡惊人，鸟道长仄足。霞光闪危峤，云气冱崇麓。乱蝉咽阴吹，幽禽响佳木。断径鸣孤猱，平坡走群鹿。万蘤杂红紫，众叶纷青绿。木皮野客衣，石广山氓屋。遐方日寻胜，空林暮投宿。漫游知自许，纵览厌所欲。会当登五台，清凉我心目。
舂暮与行书记过师子林
作者：姚广孝
朝代：明

偶同看竹过林庐，素抱欣从此日舒。浅碧云虚泉落后，孤红霞澹涧芳馀。放禅时至钟鸣室，施食人回鸟下除。胜地每嫌山水隔，不因乘兴到应疏。
茶轩为陈惟寅赋
作者：姚广孝
朝代：明

千苞凛冰雪，一树当窗几。晴旭晓微烘，游蜂掠芳蕊。澹香匀蜜露，繁艳照烟水。幽人赏咏迟，每恨残红委。
蓟门
作者：姚广孝
朝代：明
体裁：七言绝句

云树依依接远丘，时看飞雨洒征裘。不知铜马坊何在，惟见桑乾水自流。
蠡口夜归
作者：姚广孝
朝代：明

日没渡口昏，水风着人热。渔灯带萤火，微光互明灭。舟人报水程，路远行欲歇。故山不分明，目尽心力绝。遥想山中人，待人仍待月。
访道权上人宿城南
作者：姚广孝
朝代：明

远寻应不惮，况尔祗同城。一榻留人处，孤灯照雨明。藁添新觅句，琴变旧弹声。此夕谐欢笑，元非徇俗情。
访震师不遇
作者：姚广孝
朝代：明

波澄一溪云，霜红半山树。荒烟满空林，疏钟在何处？不遇采樵人，复抱孤琴去。
谒文丞相祠·其一
作者：姚广孝
朝代：明
体裁：古风

凛凛宋忠臣，赫赫元世祖。礼遇各有道，声光照千古。旧祠燕城东，松柏森牖户。英灵贯日月，劲气鼓雷雨。有司奉朝命，维时荐芳醑。客来拜庭除，欲退复延伫。
谒文丞相祠·其二
作者：姚广孝
朝代：明
体裁：古风

金筵初布地，玉宇旧藏经。石室青霞护，松门白日扃。洞冲多宿雾，岩俯四垂星。未厌探奇意，虚宜入窅冥。
车遥遥
作者：姚广孝
朝代：明

车遥遥，行人心忙疑路迢。黄尘眯目神更乱，红雨点衣魂欲消。车声似与啼声续，羊肠难比愁肠曲。沙头酒家不少留，匆匆碾破平芜绿。妾身愿同杨叶轻，春风千里随车行。
转应曲
作者：姚广孝
朝代：明

斜日，斜日，门外马蹄声疾。林栖鸟尽飞还，霞彩红衔远山。山远，山远，莫怪行人归晚。
转应词·其一
作者：姚广孝
朝代：明

新柳新柳，掩映溪头渡口。长条未绊游人，正是江南早春。春早春早，风雨独行古道。
过涧东赠马生
作者：姚广孝
朝代：明

素抱厌尘缘，林居自澹然。鸟啼青涧曲，樵唱暮钟边。香几流松雨，书帷閟竹烟。常时宾客至，随意煮山泉。
送友人之松江得曙字
作者：姚广孝
朝代：明

潮来沙碛平，月落海门曙。汀蒲转风叶，堤柳摇烟絮。江头春可怜，天涯人独去。有歌送君行，无酒留君住。雪浪没沙鸥，云帆出江树。回首读书声，青山不知处。